qundao/data-zh-poetry huggingface dataset:
叹士行
作者：方回
朝代：元
体裁：五言律诗

学问何难博，文词亦易工。自非知道理，更是长奸雄。饰首冠章甫，操心窃大弓。金椎发冢辈，张竦与陈崇。
叹笑
作者：方回
朝代：元
体裁：五言律诗

意外无忧恼，予心岂厌贫。索钱纷债主，赊药愧医人。坐丧高标尽，时惊俗态新。残书亦懒读，满架付埃尘。
同伯几过张子范子周兄弟园池
作者：方回
朝代：元

堂上琴书间鼎彝，檐前金鲫映冰池。园林花木初容见，家世衣冠便可知。熟识二难俱好事，偶来两客各能诗。一时触目多佳思，烂醉如泥竟未奇。何处消除半日閒，看朱成碧夜扶还。定知此意风尘表，能致吾曹水竹间。孝友门阑佳子弟，承平人物旧湖山。饮多过量成诗缓，酒醒思之亦厚颜。
同伯几过张子范子周兄弟园池·其一
作者：方回
朝代：元
体裁：七言律诗

堂上琴书间鼎彝，檐前金鲫映冰池。园林花木初容见，家世衣冠便可知。熟识二难俱好事，偶来两客各能诗。一时触目多佳思，烂醉如泥竟未奇。
同伯几过张子范子周兄弟园池·其二
作者：方回
朝代：元
体裁：七言律诗

何处消除半日閒，看朱成碧夜扶还。定知此意风尘表，能致吾曹水竹间。孝友门阑佳子弟，承平人物旧湖山。饮多过量成诗缓，酒醒思之亦厚颜。
同刘仲鼎全君玉饮徐子英家分韵得鸡字
作者：方回
朝代：元
体裁：七言律诗

诘曲盘桓手共携，暮归了不记东西。初筵秩秩谈无底，厦屋渠渠醉似泥。老貌白头愧青鬓，豪吟野鹜杂家鸡。相看一笑消长日，未信人间物易齐。
同川无竭观旃檀林东窗见婺州港定此为句
作者：方回
朝代：元
体裁：七言律诗

心欺劲竹傲长松，铁面霜严舌有锋。遥指水光来婺□，□听乡语半吴侬。贴诗满壁誇佳句，答话当机破□□。□□归来大风雨，定知一钵已降龙。
同年常簿吴次翁子万之万之子直卿将为分水学官喜而赋之
作者：方回
朝代：元
体裁：七言律诗

一点书灯传不绝，王侯卿相复何加。追惟大父同科第，喜见闻孙绍世家。奥赜蚤能探理窟，芳妍孰敢竞词华。勿言小邑青衿少，要使人人读五车。
同张文焕过吴式贤二十六韵
作者：方回
朝代：元
体裁：古风

退居乏晤语，蒿莱翳荆扉。闉阇一以出，秋色饶清辉。东鲁有名士，勋庸厌常旂。欢言拨簿领，宿约寻郊圻。小舆信自逸，宁知劳者唏。遐眺豁蒙蔽，未若联鞍鞿。沦漪涉浅濑，杳窕穿晴霏。西成禾稼熟，南宾鸿雁飞。岁晏苦不乐，来日□已希。怀人况有愿，渴心奉容徽。丘园隐君子，结佩纫芳菲。恬养足道气，悟悦通禅机。渠石转流水，筑埭临弯崎。柽榉荫书艇，芰荷环钓矶。复有芦苇丛，江湖思依依。起予一襟风，万有浮埃微。设礼古俎豆，执事儒冠衣。儿侄亦敬客，走趋色无违。缅怀十年前，杰阁何巍巍。幻境值革故，高踪甘遁肥。利达被鼎贵，朝露终易晞。孰能保令名，百世无评讥。庄叟适游濠，曾生傲浴沂。俯仰宇宙间，此会应复稀。邃刹玩奇刻，乔林媚馀晖。冥冥尘外心，澹然暮忘归。
同曹清父西郊纪事五首
作者：方回
朝代：元

晴耕新种麦，破块满田间。诘曲随牛路，周遭傍马山。几人钟间气，往岁耸朝班。黄卷今犹在，青云未易攀。挂粟枯桑杪，篱门昼掩关。晴霜开旷野，寒日晒荒山。指点村烟外，经行冢树间。群豪故贪愎，窃发亦愚奸。木脱秋声尽，田空野鸟饥。时危群盗惨，身老故人稀。所至犹堪醉，无求自合归。寥寥天地内，古意一何微。风俗嗟颓落，文章委下陈。出郊聊快目，谋野岂关身。本为搜诗去，徒成泥酒频。胸中知此事，眼底似无人。朴略童蒙学，堆豗句读师。有能致卿相，或不赡妻儿。士故无他业，人谁此味知。公庭彼为吏，日日醉歌姬。
同曹清父西郊纪事五首·其一
作者：方回
朝代：元
体裁：五言律诗

晴耕新种麦，破块满田间。诘曲随牛路，周遭傍马山。几人钟间气，往岁耸朝班。黄卷今犹在，青云未易攀。
同曹清父西郊纪事五首·其三
作者：方回
朝代：元
体裁：五言律诗

木脱秋声尽，田空野鸟饥。时危群盗惨，身老故人稀。所至犹堪醉，无求自合归。寥寥天地内，古意一何微。
同曹清父西郊纪事五首·其二
作者：方回
朝代：元
体裁：五言律诗

挂粟枯桑杪，篱门昼掩关。晴霜开旷野，寒日晒荒山。指点村烟外，经行冢树间。群豪故贪愎，窃发亦愚奸。
同曹清父西郊纪事五首·其五
作者：方回
朝代：元
体裁：五言律诗

朴略童蒙学，堆豗句读师。有能致卿相，或不赡妻儿。士故无他业，人谁此味知。公庭彼为吏，日日醉歌姬。
同曹清父西郊纪事五首·其四
作者：方回
朝代：元
体裁：五言律诗

风俗嗟颓落，文章委下陈。出郊聊快目，谋野岂关身。本为搜诗去，徒成泥酒频。胸中知此事，眼底似无人。
同杨明府华父夜宿鸬鹚源
作者：方回
朝代：元
体裁：古风

桐庐杨明府，高谊有缓急。凌江每见访，烂醉必旬日。知我欲东游，相拉过其宅。城南登小舟，仅阔六七尺。岸人观不退，莫知孰主客。西风篙工喜，布被当帆席。青蔬煮豆乳，滩转灶釜仄。更觉气象古，酌酒瓷盏碧。千山霜叶红，绵绮天组织。郊坰有此奇，阛阓苦未识。明府眼力高，心赏寄绝壁。指似挂篰岩，茅屋拟便葺。老夫今十年，往来钓台侧。汗颜不敢登，人品霄壤隔。夜宿鸬鹚源，荦确陟危石。吾家三拜公，晚唐老诗伯。衣冠世不坠，奕叶绍桂籍。避地馆者谁，一僧年八十。呜呼穷谷中，亦复有马迹。纪事聊此吟，续烛借纸笔。
同金汉臣徐蜚英小饮傍溪寺二首
作者：方回
朝代：元

万峰奇峭一川平，四月清和十日晴。蚕麦丰登宜把酒，山城只欠艳歌声。高凭远眺酒频斟，谁识风前快饮心。州县长官胜邻境，秧畴水满树林阴。
同金汉臣徐蜚英小饮傍溪寺二首·其一
作者：方回
朝代：元
体裁：七言绝句

万峰奇峭一川平，四月清和十日晴。蚕麦丰登宜把酒，山城只欠艳歌声。
同金汉臣徐蜚英小饮傍溪寺二首·其二
作者：方回
朝代：元
体裁：七言绝句

高凭远眺酒频斟，谁识风前快饮心。州县长官胜邻境，秧畴水满树林阴。
后天易吟三十首
作者：方回
朝代：元

万古未来事，先天逆已知。卦中无不有，却要后天推。位须分对待，气即验流行。羲体兼文用，俱由造化生。世治常无乱，民安永不危。尚须西伯演，羲画可无之。易名缘变易，周义取周流。出震始终艮，当于此处求。震位东方木，胡为以帝言。一芽观出处，主宰见天根。万物皆相见，文明午日中。圣人南面立，品汇各亨通。兑泽何言说，秋成看水田。黄云万万顷，滋润作丰年。天一实生水，冬藏坎次乾。精神要休养，酝酿出春天。万物天为大，中间地次之。成功付诸子，父母似无为。雷风火泽水，独艮不言山。朔易指方位，万形消息间。君知已似嗣，音义古来同。万物生相续，南薰鼓巽风。役物至未极，分明土王时。嗣火孕金气，秋成方在兹。阳生在十月，亥谓之天门。战乎乾者物，乾实战于坤。八列方隅位，四周分至时。画疆兴庶务，地矩囿天规。宗庙蒸尝礼，朝廷觐见仪。无穷天下事，不过似农时。细玩文王卦，如何法地方。田从一井起，乡遂及要荒。观身不见背，动体悉由心。向阳负阴处，离坎细推寻。次谦终以巽，九卦至三陈。圣人有忧患，何况是凡人。元亨犹利正，始可用纯乾。未了一贞字，何由保性天。亨到离时见，贞从坎处来。归根培养熟，方解鼓风雷。背于身不见，亦不见庭人。物我俱无与，方知止处真。乾坤始开辟，六坎首经纶。士不知忧患，焉能免世氛。始屯终未济，世故信多艰。维坎刚中吉，周旋险难间。彖辞六十四，三十四言贞。干事匪正固，难求心外亨。亨嘉谁不愿，贞固士之常。乾体充刚健，坤爻认直方。祖考精神散，子孙能聚之。淫祠祭非鬼，萃涣义何居。卦之凶者五，否剥未济三。如姤与归妹，深防女败男。易经之下卷，何以始恒咸。贞女家人利，如诗有二南。二五时难遇，沈沦下位多。乾潜与坤履，退谨养天和。学者欲学易，当观羑里时。如何是敬字，恐惧畏忧危。
后天易吟三十首·其一
作者：方回
朝代：元
体裁：五言绝句

万古未来事，先天逆已知。卦中无不有，却要后天推。
后天易吟三十首·其七
作者：方回
朝代：元
体裁：五言绝句

兑泽何言说，秋成看水田。黄云万万顷，滋润作丰年。
后天易吟三十首·其三
作者：方回
朝代：元
体裁：五言绝句

世治常无乱，民安永不危。尚须西伯演，羲画可无之。
后天易吟三十首·其三十
作者：方回
朝代：元
体裁：五言绝句

学者欲学易，当观羑里时。如何是敬字，恐惧畏忧危。
后天易吟三十首·其九
作者：方回
朝代：元
体裁：五言绝句

万物天为大，中间地次之。成功付诸子，父母似无为。
后天易吟三十首·其二
作者：方回
朝代：元
体裁：五言绝句

位须分对待，气即验流行。羲体兼文用，俱由造化生。
后天易吟三十首·其二十
作者：方回
朝代：元
体裁：五言绝句

亨到离时见，贞从坎处来。归根培养熟，方解鼓风雷。
后天易吟三十首·其二十一
作者：方回
朝代：元
体裁：五言绝句

背于身不见，亦不见庭人。物我俱无与，方知止处真。
后天易吟三十首·其二十七
作者：方回
朝代：元
体裁：五言绝句

卦之凶者五，否剥未济三。如姤与归妹，深防女败男。
后天易吟三十首·其二十三
作者：方回
朝代：元
体裁：五言绝句

始屯终未济，世故信多艰。维坎刚中吉，周旋险难间。
后天易吟三十首·其二十九
作者：方回
朝代：元
体裁：五言绝句

二五时难遇，沈沦下位多。乾潜与坤履，退谨养天和。
后天易吟三十首·其二十二
作者：方回
朝代：元
体裁：五言绝句

乾坤始开辟，六坎首经纶。士不知忧患，焉能免世氛。
后天易吟三十首·其二十五
作者：方回
朝代：元
体裁：五言绝句

亨嘉谁不愿，贞固士之常。乾体充刚健，坤爻认直方。
后天易吟三十首·其二十八
作者：方回
朝代：元
体裁：五言绝句

易经之下卷，何以始恒咸。贞女家人利，如诗有二南。
后天易吟三十首·其二十六
作者：方回
朝代：元
体裁：五言绝句

祖考精神散，子孙能聚之。淫祠祭非鬼，萃涣义何居。
后天易吟三十首·其二四
作者：方回
朝代：元
体裁：五言绝句

彖辞六十四，三十四言贞。干事匪正固，难求心外亨。
后天易吟三十首·其五
作者：方回
朝代：元
体裁：五言绝句

震位东方木，胡为以帝言。一芽观出处，主宰见天根。
后天易吟三十首·其八
作者：方回
朝代：元
体裁：五言绝句

天一实生水，冬藏坎次乾。精神要休养，酝酿出春天。
后天易吟三十首·其六
作者：方回
朝代：元
体裁：五言绝句

万物皆相见，文明午日中。圣人南面立，品汇各亨通。
后天易吟三十首·其十
作者：方回
朝代：元
体裁：五言绝句

雷风火泽水，独艮不言山。朔易指方位，万形消息间。
后天易吟三十首·其十一
作者：方回
朝代：元
体裁：五言绝句

君知已似嗣，音义古来同。万物生相续，南薰鼓巽风。
后天易吟三十首·其十七
作者：方回
朝代：元
体裁：五言绝句

观身不见背，动体悉由心。向阳负阴处，离坎细推寻。
后天易吟三十首·其十三
作者：方回
朝代：元
体裁：五言绝句

阳生在十月，亥谓之天门。战乎乾者物，乾实战于坤。
后天易吟三十首·其十九
作者：方回
朝代：元
体裁：五言绝句

元亨犹利正，始可用纯乾。未了一贞字，何由保性天。
后天易吟三十首·其十二
作者：方回
朝代：元
体裁：五言绝句

役物至未极，分明土王时。嗣火孕金气，秋成方在兹。
后天易吟三十首·其十五
作者：方回
朝代：元
体裁：五言绝句

宗庙蒸尝礼，朝廷觐见仪。无穷天下事，不过似农时。
后天易吟三十首·其十八
作者：方回
朝代：元
体裁：五言绝句

次谦终以巽，九卦至三陈。圣人有忧患，何况是凡人。
后天易吟三十首·其十六
作者：方回
朝代：元
体裁：五言绝句

细玩文王卦，如何法地方。田从一井起，乡遂及要荒。
后天易吟三十首·其十四
作者：方回
朝代：元
体裁：五言绝句

八列方隅位，四周分至时。画疆兴庶务，地矩囿天规。
后天易吟三十首·其四
作者：方回
朝代：元
体裁：五言绝句

易名缘变易，周义取周流。出震始终艮，当于此处求。
后秋思五言五首
作者：方回
朝代：元

多病全然懒，微凉尚未寒。偶然无一事，蛛网雨中看。诗老吾衰矣，秋风又飒然。黄花香五度，八十太公年。黄陈今不作，天地少诗人。不是诗人少，诗人未必真。诗与风骚迫，文兼史汉长。半山非不尔，僻学汴梁亡。五房十昆仲，独许一身存。今日重阳日，登楼欲断魂。
后秋思五言五首·其一
作者：方回
朝代：元
体裁：五言绝句

多病全然懒，微凉尚未寒。偶然无一事，蛛网雨中看。
后秋思五言五首·其三
作者：方回
朝代：元
体裁：五言绝句

黄陈今不作，天地少诗人。不是诗人少，诗人未必真。
后秋思五言五首·其二
作者：方回
朝代：元
体裁：五言绝句

诗老吾衰矣，秋风又飒然。黄花香五度，八十太公年。
后秋思五言五首·其五
作者：方回
朝代：元
体裁：五言绝句

五房十昆仲，独许一身存。今日重阳日，登楼欲断魂。
后秋思五言五首·其四
作者：方回
朝代：元
体裁：五言绝句

诗与风骚迫，文兼史汉长。半山非不尔，僻学汴梁亡。
后苦雨行
作者：方回
朝代：元
体裁：古风

七昼夜雨可已否，五更屋角万马走。击碎屋瓦如拳然，三桥街中人乘船。五斗陈米已万钱，籴且无之矧借旃。一檐十蛛不成网，亿万万喙饥可想。乘夜飞虫蚊愈多，苏湖秀州秧奈何。
听孙鍊师琴
作者：方回
朝代：元
体裁：古风

名画元不出画工，善书决不属书史。子春伯牙非伶官，古能琴者必君子。枕流漱石今孙郎，电眸冰齿霜髯张。洒埽书室焚古香，信手为吾调宫商。琮琮琤琤泉落涧，嗈嗈喈喈鸿度汉。从容整暇未肯忙，小俟吟猱观抑按。急如快剑斫蛇分两截，琉璃瓶碎玉簪折。似有鸾胶再补完，细视冰弦元不绝。又如电走雹飞驱霹雳，老树百丈龙爪入。得非獭髓灭瘢痕，依旧乌桐净如拭。睥睨黠鼠伏狸奴，杀机一动与之俱。鹰扬颇类师尚父，牧野秉钺行天诛。临河而闻杀鸣犊，曳轮不往反乎覆。许由不受尧天下，一瓢虽无吾亦足。圣门此意传不传，耿耿精灵月在天。孙郎何处得授受，长江秋霁印婵娟。五音本无根舌齿，六律发挥凭手指。音律之外求七情，万变悉从心上起。孙郎胸次夫何如，贮储古今万卷馀。孰谓七弦轸上之神圣，不本二尺檠边之功夫。少年学琴欲学渠，勿但弹琴当读书。
听客话二首
作者：方回
朝代：元

一叟西郊至，农谈半日閒。但容身少健，未觉世多艰。役倚淘金免，逋期穫麦还。苦辛仍节俭，聊得老田閒。客言乱时事，可骇不堪闻。田主戕凶佃，民妻掠乱军。草高城里屋，树赭垄头坟。降盗多珍贿，人传大将分。
听客话二首·其一
作者：方回
朝代：元
体裁：五言律诗

一叟西郊至，农谈半日閒。但容身少健，未觉世多艰。役倚淘金免，逋期穫麦还。苦辛仍节俭，聊得老田閒。
听客话二首·其二
作者：方回
朝代：元
体裁：五言律诗

客言乱时事，可骇不堪闻。田主戕凶佃，民妻掠乱军。草高城里屋，树赭垄头坟。降盗多珍贿，人传大将分。
听航船歌十首
作者：方回
朝代：元

北来南去雁还飞，四十年间万事非。惟有航船歌不改，夜深老泪欲沾衣。莫笑船家生事微，新红米饭绿蓑衣。一声欸和一声乃，谁识人间有是非。家住斜塘大户边，时荒米贵欠他钱。从此驾船归不得，无钱且驾小航船。四千五百魏塘船，结拆船牙解半千。一千修柁贯三米，三日盘缠无一钱。十千债要廿千偿，债主仍须数倍强。定是还家被官缚，且将贯百寄妻娘。南到杭州北楚州，三江八堰水通流。牵板船篙为饭碗，不能辛苦把锄头。雇载钱轻载不轻，阿郎拽牵阿奴撑。五千斤蜡三千漆，宁馨时年欲夜行。南姚村打北姚村，鬼哭谁怜枉死魂。争似梢工留口吃，秀州城外鸭馄饨。赌钱输了阿侬哥，黄草单衫破孔多。相趁缩砂红豆客，霜风九月上淮河。船头船尾唱歌声，苏秀湖杭总弟兄。喝拢喝开不相照，阿牛贼狗便无情。
听航船歌十首·其一
作者：方回
朝代：元
体裁：古风

北来南去雁还飞，四十年间万事非。惟有航船歌不改，夜深老泪欲沾衣。
听航船歌十首·其七
作者：方回
朝代：元
体裁：古风

雇载钱轻载不轻，阿郎拽牵阿奴撑。五千斤蜡三千漆，宁馨时年欲夜行。
听航船歌十首·其三
作者：方回
朝代：元
体裁：古风

家住斜塘大户边，时荒米贵欠他钱。从此驾船归不得，无钱且驾小航船。
听航船歌十首·其九
作者：方回
朝代：元
体裁：古风

赌钱输了阿侬哥，黄草单衫破孔多。相趁缩砂红豆客，霜风九月上淮河。
听航船歌十首·其二
作者：方回
朝代：元
体裁：古风

莫笑船家生事微，新红米饭绿蓑衣。一声欸和一声乃，谁识人间有是非。
听航船歌十首·其五
作者：方回
朝代：元
体裁：古风

十千债要廿千偿，债主仍须数倍强。定是还家被官缚，且将贯百寄妻娘。
听航船歌十首·其八
作者：方回
朝代：元
体裁：古风

南姚村打北姚村，鬼哭谁怜枉死魂。争似梢工留口吃，秀州城外鸭馄饨。
听航船歌十首·其六
作者：方回
朝代：元
体裁：古风

南到杭州北楚州，三江八堰水通流。牵板船篙为饭碗，不能辛苦把锄头。
听航船歌十首·其十
作者：方回
朝代：元
体裁：古风

船头船尾唱歌声，苏秀湖杭总弟兄。喝拢喝开不相照，阿牛贼狗便无情。
听航船歌十首·其四
作者：方回
朝代：元
体裁：古风

四千五百魏塘船，结拆船牙解半千。一千修柁贯三米，三日盘缠无一钱。
吾乡朋友比多诗人宜进一步大则文公小亦龙溪可也于汪德载杨复之归赋此意并寄刘元煇黄仲宣
作者：方回
朝代：元
体裁：七言律诗

吾乡南渡有儒真，二百年来两绝伦。继圣乾淳绵道统，代言炎绍冠词臣。紫阳山可搜遗老，白玉堂堪踵后尘。□□苕溪渔隐学，单传诗话作诗人。
呈吕使君二首
作者：方回
朝代：元

中川孤屿称诗才，雁荡龙湫遍赏来。千骑君侯鸣竞病，五年朋友共敲推。旧题谢守池边草，新寓逋仙屋角梅。欲叩吟窗看奇句，不应相遇只衔杯。纷纷衮衮笑儒酸，独爱齑盐远绮纨。国手文章无敌手，将坛家世上诗坛。海艘荡寇鲸波静，江寺除凶鬼胆寒。才调极高心转小，近时人物此尤难。
呈吕使君二首·其一
作者：方回
朝代：元
体裁：七言律诗

中川孤屿称诗才，雁荡龙湫遍赏来。千骑君侯鸣竞病，五年朋友共敲推。旧题谢守池边草，新寓逋仙屋角梅。欲叩吟窗看奇句，不应相遇只衔杯。
呈吕使君二首·其二
作者：方回
朝代：元
体裁：七言律诗

纷纷衮衮笑儒酸，独爱齑盐远绮纨。国手文章无敌手，将坛家世上诗坛。海艘荡寇鲸波静，江寺除凶鬼胆寒。才调极高心转小，近时人物此尤难。
呈吕使君留卿
作者：方回
朝代：元
体裁：古风

大门昔有谣，吕氏一千中。华胄所自出，恭惟齐太公。君伯先郡王，张韩刘岳同。百战护诸将，易名称武忠。武忠棣华众，皆有远祖风。分阃仗斧钺，威望真非熊。子姓几百人，人人俱英雄。人人俱智慧，人人俱疏通。三衢今使君，尤其明且聪。剑光夜冲斗，玉气日贯虹。好士出天性，坐满樽不空。民怀吏胆落，于物大有功。驿马走中原，蹇蹇臣匪躬。北上夏云赤，南还春花红。割牲饤鲊脯，邂逅孤山东。念此门下士，陋巷甘固穷。昨者诸彦集，长裾织青葱。岂谓龙虎阁，著此垂翅鸿。高怀极恋恋，莫景殊匆匆。愿言一转手，西江挂飞蓬。
呈吴门王治中元俞都中参政伯大孙先人同榜
作者：方回
朝代：元
体裁：古风

君家两参预，汉代韦平氏。留耕而耕存，惟有是以似。乃祖忠文公，补天扶国是。乃父敬悯侯，浮海将使指。直谏炳遗藁，大节烨信史。神游天地间，不亡何谓死。先人前甲戌，忠文榜下士。一升上云端，一沉堕井底。老夫近乙亥，敬悯守吾里。朱轓过桐江，共饮钓台水。英英玉树郎，世济元凯美。忠文既有孙，敬悯又有子。邂逅忽相逢，不意闻正始。贮胸踰万卷，运肘动百纸。华年弱冠近，紧官半刺比。长风破巨浪，未易测涯涘。契好讵敢论，臭味差足恃。异时吴阊游，小舟或一舣。相门复生相，贻厥有如此。乃知吾家儿，不过豚犬耳。
呈孟君复能静使君二首
作者：方回
朝代：元

细玩包瓜以杞爻，俊人肯与秃翁交。公侯复始须廊庙，尔汝忘形未草茅。各诵新诗针遇芥，相期古道漆投胶。一樽百尺楼头酒，玄白无心赋解嘲。乃祖麒麟第一人，乃孙今代笔如神。三迁孟子慈闱教，十二甘罗相阀身。海内豪吟公与我，花边痛饮夏连春。浮生倏忽关山隔，数步过桥莫厌频。
呈孟君复能静使君二首·其一
作者：方回
朝代：元
体裁：七言律诗

细玩包瓜以杞爻，俊人肯与秃翁交。公侯复始须廊庙，尔汝忘形未草茅。各诵新诗针遇芥，相期古道漆投胶。一樽百尺楼头酒，玄白无心赋解嘲。
呈孟君復能静使君二首·其二
作者：方回
朝代：元
体裁：七言律诗

乃祖麒麟第一人，乃孙今代笔如神。三迁孟子慈闱教，十二甘罗相阀身。海内豪吟公与我，花边痛饮夏连春。浮生倏忽关山隔，数步过桥莫厌频。
呈李让臣就寄翰林阎学士
作者：方回
朝代：元
体裁：七言律诗

鞭霆来自紫皇宫，天上纶言播德风。为报玉堂真学士，犹怜雪鬓老诗翁。星明斗极璇霄北，水注蓬莱碧海东。身不能飞心独往，承颜常在梦魂中。
呈赵左丞
作者：方回
朝代：元
体裁：古风

迩年士夫乏廉称，或以廉称不称能。兼廉且能毅且弘，嗟我有眼见未曾。君侯妙年翔鲲鹏，横击海宇无与朋。孝事其亲行有恒，移忠于君德日升。胸中朗彻水月澄，笔端变化云雾蒸。惠者怀之威者惩，内作心膂外股肱。浙右艰食何频仍，六年三潦岁不登。劝分之意极哀矜，坐使粒价不敢腾。馁腹再果僵复兴，今秋大稔稻没塍。长吏于民无弋矰，如寒与裘暑与冰。老夫昔也霜后鹰，即今仅似痴冻蝇。一纪不仕閒如僧，少陵日困籴五升。犹此客窗吟孤灯，往哉一见贤左丞。
呈阎子静廉访翰学二首
作者：方回
朝代：元

先生谁解与传神，写向吾诗似亦亲。文字老坡真学士，丰姿太白谪仙人。明庭瑞彩陈圭璧，治世奇祥出凤麟。一道澄清非所浼，湖山暂此岸纶巾。文星炯炯照勾吴，草诏金銮旧老儒。今□□公高北斗，后身白傅到西湖。要途未若閒官乐，心服□□貌敬殊。臭味果能有投合，及门岂在急抠趋。
呈阎子静廉访翰学二首·其一
作者：方回
朝代：元
体裁：七言律诗

先生谁解与传神，写向吾诗似亦亲。文字老坡真学士，丰姿太白谪仙人。明庭瑞彩陈圭璧，治世奇祥出凤麟。一道澄清非所浼，湖山暂此岸纶巾。
呈阎子静廉访翰学二首·其二
作者：方回
朝代：元
体裁：七言律诗

文星炯炯照勾吴，草诏金銮旧老儒。今□□公高北斗，后身白傅到西湖。要途未若閒官乐，心服□□貌敬殊。臭味果能有投合，及门岂在急抠趋。
周
作者：方回
朝代：元
体裁：七言律诗

七月陈王致太平，转头已听黍离声。陪臣僣上三归备，霸国邀君九鼎轻。释氏谈空端有理，词人赋恨岂无情。燠年寒岁频更换，未抵黄河一度清。
和李鹤田乙未赠李个庵
作者：方回
朝代：元
体裁：七言绝句

这个庵中这个人，莫将两个认心身。一个亦无羲□□，□于此处玩天真。
和陶咏二疏为郝梦卿画图卢处道题跋作
作者：方回
朝代：元
体裁：古风

彭泽五斗米，竟为督邮去。动干寄奴诛，孰识日涉趣。汉元潜震宫，广受忽高举。心已料恭显，定至杀萧傅。事君义当死，肯复问生路。威福弗惟辟，明哲有回顾。渊明咏二疏，寄意匪自誉。丧元辱先体，贪位综世务。未若见几微，政尔养高素。展画读瑰染，公等各超悟。风霜敛劲气，泉石入幽虑。足可休馀年，何用簉朝著。
和陶渊明饮酒二十首
作者：方回
朝代：元

生死乃常理，兴亡殊似之。火乌化王屋，鼎迁亦有时。骊山发金雁，汉陵复如兹。丹成云得仙，虚冢令人疑。杯酒幸到手，无螯亦当持。康庐插南斗，其西柴桑山。我往挹风竹，如听渊明言。作歌以自挽，于今垂千年。有口可与饮，公心谁其传。立功亦云可，于世能无情。屈体丧厥节，宁若埋我名。极不过馁死，馁死胜饱生。是翁醉中语，细味足叹惊。寄奴复典午，吾其无目成。黄雀啐野田，见人辄惊飞。飞飞一不早，恐有虞罗悲。眯目饕餮子，缪谓得所依。岂不知必尔，甘往终无归。志士馁欲死，未觉劲气衰。手口自斟酌，勿令心事违。羊车一失驭，天地兵甲喧。中国不自正，王业东南偏。运甓有贻厥，卧龙康庐山。使处王谢位，大物岂不还。千载饮酒诗，醉吻谣醒言。子云草太玄，万言无一是。唯有鸱夷篇，千古不可毁。太上立酒德，馀事徒为尔。酤尽捐我衣，褴缕胜缯绮。九日戏马台，二谢词翰英。良辰各有句，得无差过情。元嘉事其子，不救巢卵倾。渊明东篱下，焉识笳鼓鸣。兀坐把寒菊，竟亦了一生。华鬓极老态，丑面乏妍姿。插花已不可，可插唯菊枝。□□偶有酒，此事竟大奇。连作数日饮，诗亦未暇为。忽思往日过，何事马受羁。高台翳榛棘，荷锸冈路开。振衣陟云端，朗然豁秋怀。言念半死树，类我晚节乖。风雷劈半腹，叶落禽不栖。幸不为薪槱，烧之化尘泥。谓可材为琴，于调恐不谐。醉抱作此感，暝色南北迷。下山不可急，小僮扶我回。此邦最佳处，乃在城北隅。野田荞麦傍，松下复问涂。酷爱古石峙，故缓羸骖驱。一生能几许，于兹十载馀。夜榻醉卧稳，何殊故园居。明年五十九，早岁已闻道。忆昔初远游，岂信今遽老。暇日一醉娱，往事万念槁。悬知身死后，岂无数诗好。心欲刊晋史，罪匪一灵宝。陶翁焉得作，细与问江表。行乐忽有感，当此穷秋时。吾生会亦尔，落叶与树辞。田父屋颇宽，生理仅存兹。积逋既已迫，悉售不复疑。宁免世人笑，且复相轻欺。儿辈勿戚戚，酒至姑饮之。士本不畏贫，所畏迫老境。百忧无一乐，可醉不可醒。寒风颇欲霜，缝补阙袍领。酒胆一何大，和陶效坡颍。诗成间亦佳，未忍一炬炳。重五去未远，重九倏已至。不论家与客，遇节必烂醉。前日朝未兴，有谒入客次。病酒不遑肃，匪敢挟长贵。知我□□我，草木故有味。秋风吹古城，乱山绕荒宅。树影日以疏，沼落见萍迹。客来觞我菊，献酬殆至百。斜照未云夕，草端露已白。迁化每如此，不饮真可惜。早省宦径恶，荷锄宁带经。岂不尝守郡，生涯百无成。一夕偶不饮，鳏枕听遥更。残灯暗虚牖，落叶锵空庭。鼠齧叱不止，呼奴效猫鸣。孰与醉卧熟，万事忘吾情。一日不举酒，即患偏头风。明日忽不患，乃在酒一中。人言饮致疾，此理恐未通。杯我自酌我，壁间幸无弓。三戒二已亡，所戒惟在得。大道辟我前，幸无两岐惑。谁歌返招隐，口待秽袜塞。身为葛天民，宅在建德国。努力筑糟丘，万感付一默。气豪心未平，三已复三仕。毫发志不伸，所至但屈己。屡触炙眉怒，讵啻折腰耻。七年困江国，脱身走故里。欲著藏山书，实录立传纪。往事邈难问，毫简遽云止。不如一杯酒，此亦焉足恃。天命孰为之，万有凝精真。变气间庞杂，未尝泯其淳。风雨骤冥晦，旸乌出还新。圣孔昔云没，杨墨仍仪秦。复生一辩孟，扫之如游尘。诸老自有宗，钻研患不勤。彼以顿自诧，所见特未亲。月晦有死魄，潦涸无迷津。天定盍少俟，屦□□于巾。不饮但多忧，无乃真痴人。
和陶渊明饮酒二十首·其一
作者：方回
朝代：元
体裁：古风

生死乃常理，兴亡殊似之。火乌化王屋，鼎迁亦有时。骊山发金雁，汉陵复如兹。丹成云得仙，虚冢令人疑。杯酒幸到手，无螯亦当持。
和陶渊明饮酒二十首·其七
作者：方回
朝代：元
体裁：古风

九日戏马台，二谢词翰英。良辰各有句，得无差过情。元嘉事其子，不救巢卵倾。渊明东篱下，焉识笳鼓鸣。兀坐把寒菊，竟亦了一生。
和陶渊明饮酒二十首·其九
作者：方回
朝代：元
体裁：古风

高台翳榛棘，荷锸冈路开。振衣陟云端，朗然豁秋怀。言念半死树，类我晚节乖。风雷劈半腹，叶落禽不栖。幸不为薪槱，烧之化尘泥。谓可材为琴，于调恐不谐。醉抱作此感，暝色南北迷。下山不可急，小僮扶我回。
和陶渊明饮酒二十首·其二
作者：方回
朝代：元
体裁：古风

康庐插南斗，其西柴桑山。我往挹风竹，如听渊明言。作歌以自挽，于今垂千年。有口可与饮，公心谁其传。
和陶渊明饮酒二十首·其二十
作者：方回
朝代：元
体裁：古风

天命孰为之，万有凝精真。变气间庞杂，未尝泯其淳。风雨骤冥晦，旸乌出还新。圣孔昔云没，杨墨仍仪秦。复生一辩孟，扫之如游尘。诸老自有宗，钻研患不勤。彼以顿自诧，所见特未亲。月晦有死魄，潦涸无迷津。天定盍少俟，屦□□于巾。不饮但多忧，无乃真痴人。
和陶渊明饮酒二十首·其五
作者：方回
朝代：元
体裁：古风

羊车一失驭，天地兵甲喧。中国不自正，王业东南偏。运甓有贻厥，卧龙康庐山。使处王谢位，大物岂不还。千载饮酒诗，醉吻谣醒言。
和陶渊明饮酒二十首·其八
作者：方回
朝代：元
体裁：古风

华鬓极老态，丑面乏妍姿。插花已不可，可插唯菊枝。□□偶有酒，此事竟大奇。连作数日饮，诗亦未暇为。忽思往日过，何事马受羁。
和陶渊明饮酒二十首·其六
作者：方回
朝代：元
体裁：古风

子云草太玄，万言无一是。唯有鸱夷篇，千古不可毁。太上立酒德，馀事徒为尔。酤尽捐我衣，褴缕胜缯绮。
和陶渊明饮酒二十首·其十
作者：方回
朝代：元
体裁：古风

此邦最佳处，乃在城北隅。野田荞麦傍，松下复问涂。酷爱古石峙，故缓羸骖驱。一生能几许，于兹十载馀。夜榻醉卧稳，何殊故园居。
和陶渊明饮酒二十首·其十一
作者：方回
朝代：元
体裁：古风

明年五十九，早岁已闻道。忆昔初远游，岂信今遽老。暇日一醉娱，往事万念槁。悬知身死后，岂无数诗好。心欲刊晋史，罪匪一灵宝。陶翁焉得作，细与问江表。
和陶渊明饮酒二十首·其十七
作者：方回
朝代：元
体裁：古风

一日不举酒，即患偏头风。明日忽不患，乃在酒一中。人言饮致疾，此理恐未通。杯我自酌我，壁间幸无弓。
和陶渊明饮酒二十首·其十三
作者：方回
朝代：元
体裁：古风

士本不畏贫，所畏迫老境。百忧无一乐，可醉不可醒。寒风颇欲霜，缝补阙袍领。酒胆一何大，和陶效坡颍。诗成间亦佳，未忍一炬炳。
和陶渊明饮酒二十首·其十九
作者：方回
朝代：元
体裁：古风

气豪心未平，三已复三仕。毫发志不伸，所至但屈己。屡触炙眉怒，讵啻折腰耻。七年困江国，脱身走故里。欲著藏山书，实录立传纪。往事邈难问，毫简遽云止。不如一杯酒，此亦焉足恃。
和陶渊明饮酒二十首·其十二
作者：方回
朝代：元
体裁：古风

行乐忽有感，当此穷秋时。吾生会亦尔，落叶与树辞。田父屋颇宽，生理仅存兹。积逋既已迫，悉售不复疑。宁免世人笑，且复相轻欺。儿辈勿戚戚，酒至姑饮之。
和陶渊明饮酒二十首·其十五
作者：方回
朝代：元
体裁：古风

秋风吹古城，乱山绕荒宅。树影日以疏，沼落见萍迹。客来觞我菊，献酬殆至百。斜照未云夕，草端露已白。迁化每如此，不饮真可惜。
和陶渊明饮酒二十首·其十八
作者：方回
朝代：元
体裁：古风

三戒二已亡，所戒惟在得。大道辟我前，幸无两岐惑。谁歌返招隐，口待秽袜塞。身为葛天民，宅在建德国。努力筑糟丘，万感付一默。
和陶渊明饮酒二十首·其十六
作者：方回
朝代：元
体裁：古风

早省宦径恶，荷锄宁带经。岂不尝守郡，生涯百无成。一夕偶不饮，鳏枕听遥更。残灯暗虚牖，落叶锵空庭。鼠齧叱不止，呼奴效猫鸣。孰与醉卧熟，万事忘吾情。
和陶渊明饮酒二十首·其十四
作者：方回
朝代：元
体裁：古风

重五去未远，重九倏已至。不论家与客，遇节必烂醉。前日朝未兴，有谒入客次。病酒不遑肃，匪敢挟长贵。知我□□我，草木故有味。
和陶渊明饮酒二十首·其四
作者：方回
朝代：元
体裁：古风

黄雀啐野田，见人辄惊飞。飞飞一不早，恐有虞罗悲。眯目饕餮子，缪谓得所依。岂不知必尔，甘往终无归。志士馁欲死，未觉劲气衰。手口自斟酌，勿令心事违。
哭从兄良遇
作者：方回
朝代：元
体裁：古风

先祖五男子，其下八男孙。白首涉患难，仅馀二老存。兄昔健如虎，行步疾飞奔。长眉具寿相，脩髯当风掀。千丈耸巨栋，一朝成枯根。强者尚若此，弱又其奚论。惟兄负刚劲，临事简不烦。可否率正色，臧否多直言。谈笑无城府，其实春和温。憸壬有弗察，平地生雠冤。惟扬赴逮对，乃用怨报恩。十年归来乎，下帷董生园。此死幸无愧，彼生非游魂。春官一再上，科名合高骞。世事既鼎革，何如偃丘樊。百里许起家，性终不耐喧。军马尘未已，朝夕常闭门。劣弟解彫郡，生理古井眢。时复造兄室，酾酒崇盘餐。二月近生日，烂漫倾芳樽。岂谓三四月，医药昧病源。平生无妾侍，寡欲培真元。焉用艾与附，内外加炮燔。五月二十八，了了语不昏。为后取犹子，愚哉真犬豚。此事未称意，似难它选抡。委曲进宽譬，且望进粥饘。乃后密探问，不敢踰闼阍。诸幼日传报，精神稍昂轩。奄忽季夏半，长往游厚坤。走赴气已绝，号恸书灵幡。忆兄旧论议，亹亹双袖揎。口齿未即闭，饭含莫咽吞。盖棺一何速，迫此炎暑袢。衰薾抱怛痛，哀声嘶霜猿。人生孰不尔，屈伸手覆翻。考终亦一福，拱璧无瑕痕。丘嫂抚孤稚，匪伊将冠婚。或者气质变，培壅成兰荪。寒宗弱一个，缪居昭穆尊。上当相宅兆，安厝居高原。下当教贻厥，敬恭奉蘋蘩。秋风几黄落，我亦超昆崙。焉得天地间，长挂扶桑暾。
哭周子一二首
作者：方回
朝代：元

欲极云霄阔，焉辞道路长。早知当饭含，宁肯尚赍装。瘦马嘶荒厩，残书阁故房。绝怜闻讣日，妻子哭空堂。渡淮才几日，道死近徐州。药有何人进，棺于底所求。本期纡紫绶，岂料殡黄楼。穷者穷如此，纷纷燕颔侯。
哭周子弌二首·其一
作者：方回
朝代：元
体裁：五言律诗

欲极云霄阔，焉辞道路长。早知当饭含，宁肯尚赍装。瘦马嘶荒厩，残书阁故房。绝怜闻讣日，妻子哭空堂。
哭周子弌二首·其二
作者：方回
朝代：元
体裁：五言律诗

渡淮才几日，道死近徐州。药有何人进，棺于底所求。本期纡紫绶，岂料殡黄楼。穷者穷如此，纷纷燕颔侯。
哭川无竭禅师二首
作者：方回
朝代：元

师令题画像，圆寂十朝前。拙句应曾见，微痾竟不痊。笑谈犹可想，偈颂总堪传。千柱攒金碧，辛勤二十年。几登潇洒阁，共坐听松风。异骨癯僧健，多魔老守穷。是身终有死，何物不成空。岂料龙钟老，题诗先哭公。
哭川无竭禅师二首·其一
作者：方回
朝代：元
体裁：五言律诗

师令题画像，圆寂十朝前。拙句应曾见，微痾竟不痊。笑谈犹可想，偈颂总堪传。千柱攒金碧，辛勤二十年。
哭川无竭禅师二首·其二
作者：方回
朝代：元
体裁：五言律诗

几登潇洒阁，共坐听松风。异骨癯僧健，多魔老守穷。是身终有死，何物不成空。岂料龙钟老，题诗先哭公。
哭方碧山前惠州同知
作者：方回
朝代：元

同宗多两岁，官学幸同门。去夏才相别，踰旬遽□□。□□淹逆旅，公已见曾孙。二子言将葬，惊嗟欲断魂。四年登八十，寿过古来稀。辞郡非关瘴，思亲自合归。千诗存老笔，二纪掩閒扉。鸡絮临筵几，随潮夜梦飞。
哭方碧山前惠州同知·其一
作者：方回
朝代：元
体裁：五言律诗

同宗多两岁，官学幸同门。去夏才相别，踰旬遽□□。□□淹逆旅，公已见曾孙。二子言将葬，惊嗟欲断魂。
哭方碧山前惠州同知·其二
作者：方回
朝代：元
体裁：五言律诗

四年登八十，寿过古来稀。辞郡非关瘴，思亲自合归。千诗存老笔，二纪掩閒扉。鸡絮临筵几，随潮夜梦飞。
哭肯堂赵公拟老杜八哀体
作者：方回
朝代：元
体裁：古风

飞鸿离鱼网，玉石有俱焚。冥冥岂无志，鬼物妒玙璠。今代赵广汉，谁欤哀王孙。粹然东南禀，顽薄推廉敦。悠悠桐江水，父老至今言。听讼古楠下，审克恭且温。郡将不解事，祸变生军屯。婺米给湿腐，营垒朝无飧。出甲火府库，僚吏争溃偾。黄堂坐者谁，微服踰缺垣。公急叩府寺，众涅忽自蹲。大呼好知县，肩舆坐和辕。卒辈匪怙乱，猾刻专饕惛。各欲赡老幼，等死有本原。公急斥私橐，致米诸乡村。稍抚以金帛，汝饱可无喧。顷刻事底定，阖城免屠燔。声名由此起，褒语来天阍。就擢半刺史，遄又典大藩。东西浙河节，祥刑谨平反。芟乱保乡郡，剿馘歼盗根。我时守马目，邻疆约相援。天地既翻覆，气数难预论。箕子歌麦秀，邵平灌瓜园。展转落闽峤，劲翮终弗骞。燕赵朔风路，饮马滹沱浑。据鞍始识面，鸡群见丹鹓。乍聚忽骤散，岁月流沄沄。不谓桑梓地，辱公弭朱幡。草堂屈大尹，惊农压篱樊。屡接月下麈，稍醉花前樽。近之若冰雪，三伏无歊袢。一朝怪事作，传闻声为吞。奴告主者斩，贞观法令存。况乃肆诬蔑，奸人执仇冤。众知无是事，避嫌口若鞬。衢州之驵胥，移文恣澜翻。至欲加钳绁，责以徒步奔。意公即自裁，足快私排拫。扁舟载公去，戈戟围其门。面对事即白，大明揭覆盆。受辱固已甚，何待加囚圈。析爵地千里，如古诸侯尊。飞语一点染，视若砧上饨。二子縻讥禁，远睨惊弟昆。竟尔病疽背，不得旋车轩。彼凶甚枭獍，俗薄徒实繁。非人类则已，心愧当自扪。呜呼古明哲，岂不忧元元。沮溺隐季叔，唐虞有由拳。与其青蝇矢，狼藉污瑶琨。孰与逃阒寂，忍饥撷兰荪。我贱无力气，淖曾不能掀。贫亦靡赙赗，奠酹无鸡豚。激烈拟八哀，些歌招公魂。万古万万古，遗恨凄乾坤。
哭鲍景翔鲁斋
作者：方回
朝代：元

学从元字起，贞实已先元。密玩坤乾易，精探宇宙根。与公传后世，有客践前言。万古立鳌极，惟思夜气存。高年开八帙，细字尚亲抄。已矣蝇头笔，谁其凤觜胶。能传言外意，始识画前爻。此老埋黄壤，纷纷叹面交。
哭鲍景翔鲁斋·其一
作者：方回
朝代：元
体裁：五言律诗

学从元字起，贞实已先元。密玩坤乾易，精探宇宙根。与公传后世，有客践前言。万古立鳌极，惟思夜气存。
哭鲍景翔鲁斋·其二
作者：方回
朝代：元
体裁：五言律诗

高年开八帙，细字尚亲抄。已矣蝇头笔，谁其凤觜胶。能传言外意，始识画前爻。此老埋黄壤，纷纷叹面交。
唁织蓑翁
作者：方回
朝代：元
体裁：五言律诗

系马篱边树，春初此叩扉。行人求茗饮，老父售蓑衣。忽已空无物，云何去不归。杵亡石臼破，残麦化蛾飞。
唐侯举摹刊诗卷牟献之文赵子昂字
作者：方回
朝代：元
体裁：七言绝句

金马文章坡颍氏，玉堂字画献羲之。得兼裒施枣此刻，价倍湖州校正诗。
唐明皇
作者：方回
朝代：元
体裁：七言律诗

突虎冲蛇献荔枝，冰皴雾瘴覆全师。艳妃有弟堪为相，叛将无君懵不知。嗣后已成灵武篡，旧臣空复曲江思。太平可似花开易，羯鼓三声唤得来。
唐閤门挽诗三首
作者：方回
朝代：元

除布何飘骤，偾亡足败伤。宁歌紫芝曲，自老白云乡。兵息潢池弄，书全屋壁藏。铭碑端不愧，今代蔡中郎。儿子与门生，东篱忆送迎。吾虽愧光禄，独幸识渊明。爱酒终成疾，工诗早得名。晁家鸡肋集，已足继新城。异日烟霄梦，终身水竹居。早交天下士，尽读世间书。汉祚金刀末，江流玉树馀。兴亡较功罪，元不涉樵渔。
唐閤门挽诗三首·其一
作者：方回
朝代：元
体裁：五言律诗

除布何飘骤，偾亡足败伤。宁歌紫芝曲，自老白云乡。兵息潢池弄，书全屋壁藏。铭碑端不愧，今代蔡中郎。
唐閤门挽诗三首·其三
作者：方回
朝代：元
体裁：五言律诗

异日烟霄梦，终身水竹居。早交天下士，尽读世间书。汉祚金刀末，江流玉树馀。兴亡较功罪，元不涉樵渔。
唐閤门挽诗三首·其二
作者：方回
朝代：元
体裁：五言律诗

儿子与门生，东篱忆送迎。吾虽愧光禄，独幸识渊明。爱酒终成疾，工诗早得名。晁家鸡肋集，已足继新城。
喜冯伯田至
作者：方回
朝代：元
体裁：七言律诗

扁舟相送浙河滨，又向苕溪住几春。雨路远来应跋涉，雪眉闻说尚精神。山城风物非他日，诗社交朋不数人。略遣后生识前辈，挥犀为洗庾郎尘。
喜刘伯宣尚书至五首
作者：方回
朝代：元

闻说尚书至，欢声沸道傍。饥民应复饱，暑气顿成凉。此老今能几，吾徒尚有望。略容对谈麈，小缓理归航。湖滨文字饮，一别五年馀。未死须重见，将诗屡当书。事元无可说，意自不能疏。近日知来信，顽躯百病除。所至无嚬蹙，当今亦鲜哉。名誉非易致，悦服有从来。汉令更泉币，吴侬告水灾。忽闻自天下，何策可春回。湖海襟期落，山林骨相寒。自惭知道晚，未觉忍穷难。缺米临炊籴，逢花就担看。尚能中酒圣，肯讳作诗酸。于世已无求，公来特少留。相期一会面，动隔几年秋。鼎贵曾何乐，常饥亦不忧。端能专凤沼，未必胜渔舟。
喜刘伯宣尚书至五首·其一
作者：方回
朝代：元
体裁：五言律诗

闻说尚书至，欢声沸道傍。饥民应复饱，暑气顿成凉。此老今能几，吾徒尚有望。略容对谈麈，小缓理归航。
喜刘伯宣尚书至五首·其三
作者：方回
朝代：元
体裁：五言律诗

所至无嚬蹙，当今亦鲜哉。名誉非易致，悦服有从来。汉令更泉币，吴侬告水灾。忽闻自天下，何策可春回。
喜刘伯宣尚书至五首·其二
作者：方回
朝代：元
体裁：五言律诗

湖滨文字饮，一别五年馀。未死须重见，将诗屡当书。事元无可说，意自不能疏。近日知来信，顽躯百病除。
喜刘伯宣尚书至五首·其五
作者：方回
朝代：元
体裁：五言律诗

于世已无求，公来特少留。相期一会面，动隔几年秋。鼎贵曾何乐，常饥亦不忧。端能专凤沼，未必胜渔舟。
喜刘伯宣尚书至五首·其四
作者：方回
朝代：元
体裁：五言律诗

湖海襟期落，山林骨相寒。自惭知道晚，未觉忍穷难。缺米临炊籴，逢花就担看。尚能中酒圣，肯讳作诗酸。
喜刘元煇再至用前韵二首
作者：方回
朝代：元

吟袖与风飘，囊无锦可挑。频来閒话好，勿惜步行遥。煮淡蔬胜肉，燃枯草带硝。我心知此客，未易以旌招。诗忙去复来，侧睨笑舆台。未厌庖三韭，终难和八梅。亲朋惊逝谢，租债迫徵催。不酌开怀酒，愁眉讵许开。
喜刘元煇再至用前韵二首·其二
作者：方回
朝代：元
体裁：五言律诗

诗忙去复来，侧睨笑舆台。未厌庖三韭，终难和八梅。亲朋惊逝谢，租债迫徵催。不酌开怀酒，愁眉讵许开。
喜刘元煇至二首
作者：方回
朝代：元

荒园槁叶飘，荠菜已堪挑。颇讶煎茶缓，元知汲水遥。日暄花迸蕾，霜过土生硝。小待谋新酝，诗朋一一招。诗翁今雨来，同步上荒台。草死元藏药，花穷始到梅。南方酣战急，北陆苦寒催。穷老情怀恶，因君得暂开。
喜刘元煇至二首·其一
作者：方回
朝代：元
体裁：五言律诗

荒园槁叶飘，荠菜已堪挑。颇讶煎茶缓，元知汲水遥。日暄花迸蕾，霜过土生硝。小待谋新酝，诗朋一一招。
喜刘元辉再至用前韵二首·其一
作者：方回
朝代：元
体裁：五言律诗

吟袖与风飘，囊无锦可挑。频来閒话好，勿惜步行遥。煮淡蔬胜肉，燃枯草带硝。我心知此客，未易以旌招。
喜刘元辉至二首·其二
作者：方回
朝代：元
体裁：五言律诗

诗翁今雨来，同步上荒台。草死元藏药，花穷始到梅。南方酣战急，北陆苦寒催。穷老情怀恶，因君得暂开。
喜宗兄端叟再会武林还暨阳二首
作者：方回
朝代：元

我亦七旬老，公为两岁兄。共知吾辈拙，各赖此心平。江海逃簪绂，乾坤寝甲兵。喜逢又惜别，久幸荫宗盟。兵间曾脱死，不意各年高。未觉才全尽，犹能气颇豪。有诗尝互看，无酒可同遨。吴越相思梦，谁云隔夜涛。
喜宗兄端叟再会武林还暨阳二首·其一
作者：方回
朝代：元
体裁：五言律诗

我亦七旬老，公为两岁兄。共知吾辈拙，各赖此心平。江海逃簪绂，乾坤寝甲兵。喜逢又惜别，久幸荫宗盟。
喜宗兄端叟再会武林还暨阳二首·其二
作者：方回
朝代：元
体裁：五言律诗

兵间曾脱死，不意各年高。未觉才全尽，犹能气颇豪。有诗尝互看，无酒可同遨。吴越相思梦，谁云隔夜涛。
喜宾旸再来三桥次旧韵二首
作者：方回
朝代：元

拟撩社瓮共治聋，难向春泥觅雁踪。每叹寄书多不达，孰知行役巧相逢。道衣染褐惊新制，醉鼻添皻失老容。尽日携儿往何处，归途灯暗夜鸣钟。城头霜树回春色，楼下冰河动水纹。联步即堪同拾翠，分携犹记欲书云。祝摩肤发终须尽，质粥书衣尚可醺。彼我相㰞两难判，未知百世果谁闻。
喜宾旸再来三桥次旧韵二首·其一
作者：方回
朝代：元
体裁：七言律诗

拟撩社瓮共治聋，难向春泥觅雁踪。每叹寄书多不达，孰知行役巧相逢。道衣染褐惊新制，醉鼻添皻失老容。尽日携儿往何处，归途灯暗夜鸣钟。
喜宾旸再来三桥次旧韵二首·其二
作者：方回
朝代：元
体裁：七言律诗

城头霜树回春色，楼下冰河动水纹。联步即堪同拾翠，分携犹记欲书云。祝摩肤发终须尽，质粥书衣尚可醺。彼我相㰞两难判，未知百世果谁闻。
喜宾旸归
作者：方回
朝代：元
体裁：古风

鲁翁秀山归，虚翁钱塘留。虚翁秀山来，鲁翁钱塘游。中秋前三日，西东各登舟。及至中秋夕，两翁空相求。是夕亦无月，欲饮无朋俦。重九谓胥会，独醉南山秋。风雨更旬馀，掩关空室幽。忽闻落叶响，野屦穿林陬。惊视乃鲁翁，虚翁失百忧。急呼一斗酒，果茹与儿谋。俗态定难诘，时事勿浪筹。默酌无一语，世人知此不。
喜寓轩张梦符侍郎下访
作者：方回
朝代：元
体裁：五言排律

事业更篇章，从来例姓张。茂先同晋轨，子寿振唐纲。已树旂常绩，仍专翰墨场。云仍今接踵，月旦早名扬。神剑干将出，高冠獬豸昂。褰帷初鄂渚，杖斧复钱塘。士类星杓仰，文声电泽滂。四愁肩慷慨，七命敌铿锵。暖酹梅边冢，春遨柳下航。留题存感慨，属和笑奔忙。羸劣惭形秽，含弘赖疾藏。一离湖曲路，五换岁干阳。诵句思诗伯，除官说侍郎。班联参冢宰，铨部佐文昌。北壤蠙蛛割，南邦翠荡翔。雪寻浮玉渡，月认涌金墙。不鄙侨栖陋，来同雅话长。有书兼笔砚，无酒但茶汤。衰谢时维迈，羁穷气尚刚。斯人一青顾，怀古视穹苍。
喜晴行
作者：方回
朝代：元
体裁：七言律诗

漂零踪迹客囊空，迅驶光阴岁律穷。野次忽惊三夜雪，林端初住五更风。斗杓南指天犹黑，海气东升日已红。稍借晴光动杨柳，归心肯复后春鸿。
喜程道大至约诸友二首
作者：方回
朝代：元

东篱残菊未成尘，所见悠然意尚真。玉瓒常闻歌旱麓，白颠何得赋车邻。欲遵饭颗山头路，合问深明閤里人。赖是吾徒不全弱，能来尔汝话酸辛。攒眉抱膝一衰翁，岂为区区口腹穷。早向前朝阅诸老，曾微晚辈绍遗风。草堂诗到夔州后，竹马年思大历中。略共清谈商此事，未妨倾倒一樽同。
喜程道大至约诸友二首·其一
作者：方回
朝代：元
体裁：七言律诗

东篱残菊未成尘，所见悠然意尚真。玉瓒常闻歌旱麓，白颠何得赋车邻。欲遵饭颗山头路，合问深明閤里人。赖是吾徒不全弱，能来尔汝话酸辛。
喜程道大至约诸友二首·其二
作者：方回
朝代：元
体裁：七言律诗

攒眉抱膝一衰翁，岂为区区口腹穷。早向前朝阅诸老，曾微晚辈绍遗风。草堂诗到夔州后，竹马年思大历中。略共清谈商此事，未妨倾倒一樽同。
喜赵宾旸杨华父两儿两女互姻
作者：方回
朝代：元
体裁：古风

十年役严陵，心服赵宾旸。绝口不言贫，其气常扬扬。一诵贯千古，一醉举百觞。俗士或近之，白眼视昊苍。包山何巍巍，子云孙姓杨。江海一扁舟，倒屣倾侯王。见人有疾病，赐以药饵良。朋友负微过，责善尤谆详。两翁我独识，非狷亦非狂。两家结姻好，古道颜色光。赵男与杨女，年向十五强。一朝驰聘币，互写红笺长。赵有五岁女，杨有五岁郎。是日并纳采，酒雁填高堂。两翁自为媒，两家门户当。匪为门户当，芝兰同一香。不羡积金璧，不受丰缣缃。各喜所脔婿，诵书声琅琅。已能临法帖，已解工诗章。何惭昔羲之，坦腹双东床。
喜赵宾旸至次韵舟行二首·其一
作者：方回
朝代：元
体裁：七言律诗

别后生涯两更微，裹粮东路是耶非。我才疋马荒山出，公亦轻帆下水飞。市酤未成投辖饮，閒枰聊解烂柯围。会须一骋吴山目，同上严家九陇矶。
喜赵宾旸至次韵舟行二首·其二
作者：方回
朝代：元
体裁：五言律诗

忆泛桐江水，真成照胆清。熟知渔父乐，恨乏钓船轻。身老不重少，潮平还复生。谁能似沙鸟，兴废了无情。
喜赵宾旸至次韵舟行二首·其二
作者：方回
朝代：元

忆泛桐江水，真成照胆清。熟知渔父乐，恨乏钓船轻。身老不重少，潮平还复生。谁能似沙鸟，兴废了无情。别后生涯两更微，裹粮东路是耶非。我才疋马荒山出，公亦轻帆下水飞。市酤未成投辖饮，閒枰聊解烂柯围。会须一骋吴山目，同上严家九陇矶。
喜雨
作者：方回
朝代：元
体裁：七言律诗

骤涨阶前可泛舟，天低近屋火云收。竹户纸窗清洒洒，葛衫纱帐冷脩脩。秋馆梧桐羁客恨，春郊杨柳少年愁。移得此声来六月，人人喜色上眉头。
喜雨晴
作者：方回
朝代：元
体裁：古风

骤雨送残雪，山涧没半膝。悠悠入深溪，想复高数尺。赤土流水红，青土流水碧。寸步阻烂泥，诗眼返自德。维兹九江路，巴蜀通大驿。今事既不然，取道浮梁侧。西偏数巨港，春涨辄泛溢。无桥复无船，仆曹为予戚。老夫负胆气，动为万里役。江河淮湖间，径度无怖色。恭惟天所棐，岂不在正直。但行无所苦，前路皆晴日。
喜雪
作者：方回
朝代：元
体裁：七言律诗

寒空雨止暂霏微，积渐随风散乱飞。夜气直能欺毯纩，晨光不待启窗扉。儿童踊跃欢声起，鸟雀摧藏过翼稀。想见竹梢亚梅处，家人扫径望予归。
喜鹤田李元晖至
作者：方回
朝代：元
体裁：五言律诗

江海踰千里，春秋近七旬。盗兼兵塞路，贫与病随身。行李奔穷岁，生刍奠故人。论文岂知许，但喜酒杯亲。
四月一日早闻莺
作者：方回
朝代：元
体裁：五言绝句

客里花都尽，初闻晓树莺。莺声虽已老，毕竟是莺声。
四月二十七日梅雨甚骤
作者：方回
朝代：元
体裁：五言律诗

黄梅三日雨，漏屋使人愁。无饭不遑恤，有书犹欲修。绵延蜂虿贼，震动犬牙州。兵甲从今洗，民穷尚可忧。
四月二十九日早起行园
作者：方回
朝代：元
体裁：七言律诗

白发萧萧一秃翁，披襟扶杖早凉中。偶因不饮全无寐，自笑能诗例得穷。梅雨园林江橘绿，竹风庭院海榴红。若非守禦孤城闭，谁有幽居似此公。
四月二十二日别江州谢送者
作者：方回
朝代：元
体裁：五言律诗

出城烦送客，童稚亦相随。貌比初来老，行因共语迟。桥边分手后，马上转头时。欲识阳关曲，唯须诵此诗。
四月二十六日雨后添严军南击贼寨
作者：方回
朝代：元
体裁：五言律诗

端许忧差减，宁容病寖侵。添兵薅草寇，垂早降梅霖。寨破山无险，田高水亦深。著书垂不朽，或可遂初心。
四月二十日客言兵所不至麦有黑虫食之
作者：方回
朝代：元
体裁：五言律诗

望望遥峰外，行行茂树中。愁添诗鬓白，旱觉战尘红。已叹桑无茧，何期麦有虫。南薰元不改，千古舜弦风。
四月初九日清和绝佳闻贼焚歙南路蔓延五十馀里
作者：方回
朝代：元
体裁：五言律诗

小园无客至，独坐一绳床。霁日千林净，薰风四月凉。禽鱼完孕育，草木竞芬香。姓命人难得，何为有战场。
四月初二日出兵恰满一月百姓未得下城
作者：方回
朝代：元
体裁：五言律诗

久谓兵当解，何知战未休。属方甜笋蕨，遽已艳葵榴。骨痛金疮作，心烦火色浮。满城俱闭户，不但一人愁。
四月初十日得蜂虿茧丝之句
作者：方回
朝代：元
体裁：五言律诗

深言惧忤时，聊复一评之。靡暇防蜂虿，惟工竭茧丝。因循终不恤，平定岂无期。麦赭秧田废，人家半忍饥。
四月初四日闻绩溪凡十五都贼焚欲尽傍出焚歙县之南乡遂焚至昌化
作者：方回
朝代：元
体裁：五言律诗

昔日初闻寇，诸人早出师。焚烧宁太广，收剿已无遗。斧钺何曾钝，雷霆岂肯迟。迁延非决策，那得更狐疑。
四月十三日立夏
作者：方回
朝代：元
体裁：五言律诗

百年春一年，四月月将圆。客邸淹长日，归途逼暑天。莺声时一啭，蚕事欲三眠。节物还如旧，情怀自可怜。
四月十二日饮陆君用见山堂
作者：方回
朝代：元
体裁：七言绝句

砚几书床茂树间，花深竹密地宽閒。绿阴正是浓时节，遮尽人家只见山。
回愚
作者：方回
朝代：元
体裁：五言律诗

人云回也乐，愚亦定何如。瘠产今无几，荒园尚有馀。离骚香草木，尔雅古虫鱼。名数谁能记，年来懒著书。
回生丁亥方端叟乙酉长二岁其弟名万里庚寅少三岁用予旧韵来订兄弟之盟依韵奉答二首
作者：方回
朝代：元

闻说庚寅弟，兼思乙酉兄。楼高江树远，帆去暮潮平。药岂能延寿，符焉可避兵。各凭心事好，共保岁寒盟。越州兄弟好，年与德俱高。未觉同宗吝，宁须盖代豪。雪炉称夜坐，花墅接春遨。何日成三老，茶瓯瀹碧涛。
回生丁亥方端叟乙酉长二岁其弟名万里庚寅少三岁用予旧韵来订兄弟之盟依韵奉答二首·其二
作者：方回
朝代：元
体裁：五言律诗

越州兄弟好，年与德俱高。未觉同宗吝，宁须盖代豪。雪炉称夜坐，花墅接春遨。何日成三老，茶瓯瀹碧涛。
园感
作者：方回
朝代：元
体裁：五言律诗

栽培踰一纪，补苴又三年。树倚根株在，花凭种子传。斡移随变幻，颠倒恣颇偏。纵不经兵革，谁能保十全。
坐白水寺门亭
作者：方回
朝代：元

百病今朝愈，城南野寺滨。石崖阴欲冻，沙路瑩无尘。松老枝垂地，溪清水见人。僧瓶送煎茗，泉冽味尤新。
坐看南山云二首
作者：方回
朝代：元

晨起无一事，坐看南山云。为雨殆可必，盎然心自欣。耕畴已久捐，稔岁犹愿闻。匪惟救阨馁，兼足苏惔焚。升降地天泰，兑艮通氤氲。高能以虚受，能下斯为君。宇宙傥非尔，函灵焉不偾。吾生与草木，幸兹同芳芬。幽林响欲滴，夜色始欲分。扶桑定已红，星象收其文。尚复有飞鼠，扑击空中蚊。须臾两灭迹，寂然藏纷纭。邻烟气稍上，谷禽声渐闻。七月入伏末，未减炎暑熏。皇后漏雨意，似闵黎庶勤。此心谁予知，坐看南山云。
坐看南山云二首·其一
作者：方回
朝代：元
体裁：古风

晨起无一事，坐看南山云。为雨殆可必，盎然心自欣。耕畴已久捐，稔岁犹愿闻。匪惟救阨馁，兼足苏惔焚。升降地天泰，兑艮通氤氲。高能以虚受，能下斯为君。宇宙傥非尔，函灵焉不偾。吾生与草木，幸兹同芳芬。
坐看南山云二首·其二
作者：方回
朝代：元
体裁：古风

幽林响欲滴，夜色始欲分。扶桑定已红，星象收其文。尚复有飞鼠，扑击空中蚊。须臾两灭迹，寂然藏纷纭。邻烟气稍上，谷禽声渐闻。七月入伏末，未减炎暑熏。皇后漏雨意，似闵黎庶勤。此心谁予知，坐看南山云。
垂欲归主客皆至
作者：方回
朝代：元
体裁：七言绝句

荒林野冢古原头，倚树何人识故侯。幽僻阒寥变欢笑，针锋芥子忽相投。
壬寅生日别赋
作者：方回
朝代：元
体裁：七言律诗

南踰梅岭北冰天，跋涉艰危□□怜。颇赖青州从事力，□过绛县老人年。稍同气臭能□□，□□□□□□□。□□八旬苦多病，且须烂醉海榴前。
壬寅生日杨广文携示壬辰生日诗次韵
作者：方回
朝代：元
体裁：七言律诗

方寸天知地亦知，昂藏胸次了无奇。山林独乐休官早，□县徒劳见事迟。一影浪行千万里，十年未朽两三诗。故□□□惊陈迹，旅次传抄付小儿。
壬寅立春在辛丑十二月二十九日归□□□三宿
作者：方回
朝代：元
体裁：五言律诗

隔日春先立，崇朝岁始除。去来身不定，好恶梦皆□。□□千山外，舟车一月馀。岂真休客担，犹□□家书。
复如严陵就省先墓
作者：方回
朝代：元
体裁：古风

暮景能几何，行役复行役。薄命不由人，岂不愿休息。江鄂访知旧，不遇悔浪出。子舍寓严濑，逋负日夜迫。老夫匪亲往，未易纾此急。买舟更东下，赀粮费捃拾。是时梅雨已，巨浪百谷集。深江水气凉，古岸树阴密。壮观足忘忧，飞泉落奇石。晚拜先子墓，旧庐化榛砾。恶邻肆焚燎，用意甚寇贼。大木幸俱全，不至损茔域。其人偶遇赦，罚不毫毛一。予亦持恕心，讵敢太刻覈。村民陆续至，樵茗弛担笠。杯酒先癃耄，幼稚与果核。一僧独沾醉，座间具纸笔。索诗苦不已，佳句岂易得。松风杂滩声，睡醒残月白。明发鼓征棹，矫首望青壁。山川信佳哉，纡馀绕崷崒。何当即归来，于此筑书室。
复次前韵四首呈二袁君并王君申禄
作者：方回
朝代：元

良辰古难得，歌吹遏行云。豪意牛心割，清言獭胆分。予惭四皓老，公胜七贤醺。苦雨忽三日，垢衣生藓文。卧雪名家彦，诸孙耳又云。永怀玉笋立，肯放紫荆分。埙奏仍篪奏，贤醺复圣醺。高才能下问，所谓孔文文。今代王摩诘，诗机织锦云。高棋饶算数，善射较毫分。泥屦难相过，残樽愧独醺。何时重握手，星聚应天文。老予尚行役，旅棹泛江云。足迹更南北，时光几至分。百年丁字误，万事卯杯醺。先汉功臣辈，惟宜戆少文。
复次前韵四首呈二袁君并王君申禄·其二
作者：方回
朝代：元
体裁：五言律诗

卧雪名家彦，诸孙耳又云。永怀玉笋立，肯放紫荆分。埙奏仍篪奏，贤醺复圣醺。高才能下问，所谓孔文文。
复次韵吴遁翁
作者：方回
朝代：元
体裁：七言律诗

乾坤磔裂岁年赊，忽复中原庆获嘉。雷焕竟能出神剑，张华才许识真茶。一身北去南来雁，万事朝开暮落花。诗句辱公过相奖，已甘终老作田家。
复雨
作者：方回
朝代：元
体裁：五言律诗

郁蒸终不解，白昼忽昏迷。树暗全如暮，禽惊误欲栖。银丝斜翠壁，雪练堕青梯。壮观何须数，茫茫后土泥。
夏商
作者：方回
朝代：元
体裁：七言律诗

牛下悲哀宁戚讴，捐汤置禹此何由。父初传子风差薄，臣至干君德转輶。归启旧家犹几在，升陑众旅已相仇。何人得似彭铿寿，见夏为殷复见周。
夏夜闻雨
作者：方回
朝代：元
体裁：五言律诗

可以逃袢暑，征徒盍少休。病多全为老，醉极暂无愁。雨气昏灯夜，蛬声古屋秋。钱塘湖上路，到日与谁游。
夏日
作者：方回
朝代：元
体裁：五言律诗

多病情怀懒，新晴草木光。倦骸扶老瘦，幽径息阴凉。家瘠盘餐俭，村荒籴价昂。岂无可忧者，得句暂能忘。
夏日小园
作者：方回
朝代：元
体裁：古风

山中岂不乐，奈无田可耕。傍宅莳荒圃，长夏日閒行。行倦即独坐，时闻幽鸟鸣。剪花汰葵冗，护笋观竹成。诗就意偶到，事罕心无营。忽复佳客至，取酒相与倾。熟醉径高卧，颓然忘送迎。馀龄能几何，聊用遨此生。
夏自然惠五言古体久之以律体和谢
作者：方回
朝代：元
体裁：七言律诗

古五言诗今罕见，把看愈久愈精神。何能笔下有斯作，似觉眼中无此人。政用整严藏细润，元从冷淡出清新。著鞭更与追陶谢，莫向齐梁踵后尘。
夜下富阳不寐二首
作者：方回
朝代：元

夜寒吟至晓，独立思冥冥。浪聒风兼水，光摇火似星。微劳何足叹，大患累曾经。更念行船者，筋骸不暂停。橹声戛鹅鹳，风紧已为霜。少假愁人寐，焉知旅夜长。天寒星烨煜，江阔树微茫。底用胥涛急，吴亡越不亡。
夜下富阳不寐二首·其一
作者：方回
朝代：元
体裁：五言律诗

夜寒吟至晓，独立思冥冥。浪聒风兼水，光摇火似星。微劳何足叹，大患累曾经。更念行船者，筋骸不暂停。
夜下富阳不寐二首·其二
作者：方回
朝代：元
体裁：五言律诗

橹声戛鹅鹳，风紧已为霜。少假愁人寐，焉知旅夜长。天寒星烨煜，江阔树微茫。底用胥涛急，吴亡越不亡。
夜发长山豅
作者：方回
朝代：元
体裁：古风

水面浮暗山，沙头耿微火。好奇引吭窥，畏寒缩颈坐。首取帛为袱，体用衾自裹。篙师喜风定，半夜起劲柁。平生江海耳，最与橹声可。诗从是中来，孰谓此计左。起视何茫茫，未觉万有夥。浩然天地间，身世寄一舸。恭惟百鍊心，用世亦云颇。早乖晚弥误，迟暮困旅琐。饕婪忌洁清，软媚恶刚□。残生信已矣，古来岂独我。
夜吟
作者：方回
朝代：元
体裁：古风

昔遇孙真人，授我服气诀。幼读先子书，亦尝窥秘说。受持苦不坚，两鬓忽已雪。谓当屏孥累，兼复断荤血。千息咽子夜，颜色日腴悦。奈何堕醉梦，百病暗蟠结。幽抱谁实知，俗流每见亵。城市不可居，去去之岩穴。
夜大雷雨雹
作者：方回
朝代：元
体裁：七言律诗

甲申春仲夜廿六，怪事可无诗史书。星斗横陈九霄上，风雷鼎沸一更馀。雹声击瓦疑皆碎，电影穿帷恍似虚。明日麦摧桃李仆，更惊无叶剩园蔬。
夜宿白土市
作者：方回
朝代：元
体裁：五言律诗

雪路冈泥滑，无过亦缓行。丹阳朝冒冻，白土暮逢晴。俗织纱为业，村帘酒有名。贩商非我事，一醉客心惊。
夜寒
作者：方回
朝代：元
体裁：五言律诗

夜寒眠不著，吾道竟何如。世事良多故，身谋似太疏。醉从添酒债，病始爱医书。雪霁寻僧去，谁家借蹇驴。
夜思
作者：方回
朝代：元
体裁：七言律诗

买菱沽酒意欣然，中辍留为斗籴钱。委巷屐声骈雨后，破窗灯影飐风前。在家儿女应饥瘦，久客衣裳尽穴穿。忽忆厄陈如孔圣，感麟犹过从心年。
夜思
作者：方回
朝代：元
体裁：七言律诗

夜气侵寒薄寝衣，回头六十二年非。直能攲枕思时透，始觉挑灯得处微。百蛬渐侵床畔语，一萤忽入帐前飞。研朱点墨皆陈迹，见道元来自有机。
夜思
作者：方回
朝代：元
体裁：古风

读书不见理，作诗欲求名。定非百世士，苟且诳此生。蹇予脱万死，老气空峥嵘。莫年识见进，深夜精神清。一灯何可暗，鼠辈将肆行。不惜三披衣，续膏挑复明。
夜望
作者：方回
朝代：元
体裁：七言律诗

夕阳已下月初生，小暑才交雨渐晴。南北斗杓双向直，乾坤卦位八方明。古人已往言犹在，末俗何为路未平。似觉草虫亦多事，为予凄楚和吟声。
夜梦吕洞宾仙翁忽忆戊午西游岳阳楼老木居士祠观洞宾像与今南谷高士巾裹政如此奇晓起再赋
作者：方回
朝代：元
体裁：七言律诗

夜来忽梦洞宾仙，四十年前戊午年。老树精祠观画像，岳阳楼醉诵诗篇。喜逢巾裹真相似，获接杯行岂偶然。唤起沅湘旧游兴，洞庭飞过水如天。
夜读
作者：方回
朝代：元
体裁：七言绝句

楼西落照炫新晴，檐雨犹馀点滴声。信手取书开数叶，秋凉初喜夜灯明。
夜读
作者：方回
朝代：元
体裁：古风

酒醒不能寐，夜起读我书。读久良有得，就枕省其愚。古人骨已朽，言语留绪馀。不赖灯与目，何以决豕鱼。我心本至明，灯目焉得如。所取外有资，终由受处虚。内外相为赐，犹彼食饮欤。不有脾胃实，八珍将吐诸。
夜起有感
作者：方回
朝代：元

古人所愿为，莫若言事官。前后五百辈，风节何索然。士所甚荣者，草诏登金銮。缪妄或预选，文章何足传。又如相人国，操秉中书权。奸邪杂庸懦，覆餗鼎实颠。代天分百工，设此三要职。我虽幸登名，三不践其一。尝叨台谏命，大臣阴见柅。击搏非所能，甘受一麾斥。于时已溃乱，竟不保宗祏。论罪诛枯？，孰可付史笔。星河夜西流，看天徒叹息。
夜闻训狐
作者：方回
朝代：元
体裁：五言律诗

十载离乡邑，言归理旧锄。仅怜空宅在，半骇近邻无。古庙丛枯木，寒宵吠训狐。兵馀有乖气，春色亦荒芜。
夜雨
作者：方回
朝代：元
体裁：五言律诗

树与山同黑，声喧瓦欲飞。雷行无蚓喙，电起更萤辉。小市收灯早，荒城击柝稀。平生听雨意，终恐壮心违。
夜饮唐子云宅别后简师善
作者：方回
朝代：元
体裁：五言排律

幽居寻未得，下马揖比邻。指我道傍叟，即君堂上亲。仪刑全古雅，谈笑极清真。匕箸山殽美，樽罍腊酿醇。扁门称道院，辟馆养诗人。得句挥毫疾，论文剪烛频。乾坤百战定，父子一家春。地僻过从少，谁欤此问津。
大北早行
作者：方回
朝代：元
体裁：五言律诗

重雾须髯湿，深林草树香。山中人未起，马上晓偏凉。晴屋悬新麦，寒田莳晚秧。近来兵事息，烟火渐微茫。
大浪滩步至东馆
作者：方回
朝代：元
体裁：古风

瞬息阅一纪，作郡初此来。小城虽寂寞，尚复具舆台。患难偶未死，覂乏良可咍。夜泊大浪滩，沽酒登崔嵬。随我别无物，但有双破鞋。破鞋足徒步，何必车中栖。质明日尚凉，行行高峰西。秋暑草不露，脚胫黏灰埃。破屋一小憩，老妪若见哀。万事岂可测，熙怡付齐谐。
大衍易吟四十首
作者：方回
朝代：元

卦下观一彖，卦中求六爻。今人仅知此，著眼未为高。太极元无极，先天异后天。今人不识此，读易岂其然。谓今三画卦，不自偶奇生。便指三为八，徒劳口舌争。乾坤用九六，义例析为三。朱子申欧说，开编请细探。阳爻极六位，进退贵因时。德则何忧亢，神而不可知。六阴升已极，坤下战乎乾。建亥阳生处，居然复卦前。用九不为首，阳画位屯初。百八十五变，刚爻可舍诸。十年女乃字，守节以胜情。凡诸卦用六，观兹利永贞。屯初康险难，蒙上觉昏童。开辟乾坤后，君师大有功。德盛时逢险，乾刚坎在前。谚云姑少待，乐饮岂徒然。讼吉观西伯，师中验太公。得人师不战，反己讼无终。小畜过无坎，胡为以雨云。互观藏兑泽，止水亦兴云。履若蹈虎尾，五刚亨厥躬。乾三独柔变，是以咥人凶。盛夏靡草死，岁寒松柏贞。泰须防陂复，否有大人亨。大有同人盛，离柔寓戒辞。无威斯近弱，不广即为私。谦卑六位得，豫乐四爻非。庄敬与安肆，冥冥祸福几。泰变即为蛊，否变仅为随。元祐绍圣事，至今心骨悲。俯下知临吉，其如仰观何。相孚不待荐，一盥已为多。离明用狱四，噬嗑贲旅丰。中孚夹离卦，两画玩虚中。剥三与复四，皆处五阴中。自拔弃其类，吾推道是从。仁道成已极，体元乾长人。独休不远复，当且学回仁。午月至子复，书云七日来。六日七分说，观天何隘哉。无妄均所与，大畜患不多。性岂无知者，心如未尽何。艮上戒舌驷，震初羞指鼋。细观颐内外，口是祸之门。大过本末弱，厄运逢瞒奴。文举有死耳，渊明其归乎。习坎德天险，重离文日新。明内始照外，亨心方发身。咸取男下女，恒言妇事夫。始感终当□，君臣其谨诸。姤阴进不已，吾遁其奚言。阳壮过于泰，□虞羝触藩。夜闇勿遽戚，昼光无疾行。自昭惟进德，用晦岂伤明。一女卦反对，不同而后同。始知天下事，苟合最为凶。在险惟反己，出险即及人。让夷急病者，蹇解二忠臣。损其不善者，惟善则益之。自然获天祐，可受十朋龟。五王复唐祚，不杀武三思。苋陆察爻义，惜哉张柬之。六籍火未熄，龙兴芒砀云。呼韩朝渭上，已纳王政君。原筮而后比，无疑方可升。不食匪井患，有言奚困亨。震动对艮止，革故继鼎新。饮啐随时义，天机信屈伸。屡厄未济旅，难逢既济丰。巽谦能自降，蹇困讵为穷。易乃一量秤，铢铢分重轻。百千亿万事，义理是权衡。全卦定凶吉，逐爻殊否臧。顷刻有变易，纵横无典常。凶人凶其吉，吉人吉其凶。曳轮能自信，揲策勿求通。
大衍易吟四十首·其一
作者：方回
朝代：元
体裁：古风

卦下观一彖，卦中求六爻。今人仅知此，著眼未为高。
大衍易吟四十首·其七
作者：方回
朝代：元
体裁：古风

用九不为首，阳画位屯初。百八十五变，刚爻可舍诸。
大衍易吟四十首·其三
作者：方回
朝代：元
体裁：古风

谓今三画卦，不自偶奇生。便指三为八，徒劳口舌争。
大衍易吟四十首·其三十
作者：方回
朝代：元
体裁：古风

一女卦反对，不同而后同。始知天下事，苟合最为凶。
大衍易吟四十首·其三十一
作者：方回
朝代：元
体裁：古风

在险惟反己，出险即及人。让夷急病者，蹇解二忠臣。
大衍易吟四十首·其三十七
作者：方回
朝代：元
体裁：古风

屡厄未济旅，难逢既济丰。巽谦能自降，蹇困讵为穷。
大衍易吟四十首·其三十三
作者：方回
朝代：元
体裁：古风

五王复唐祚，不杀武三思。苋陆察爻义，惜哉张柬之。
大衍易吟四十首·其三十九
作者：方回
朝代：元
体裁：古风

全卦定凶吉，逐爻殊否臧。顷刻有变易，纵横无典常。
大衍易吟四十首·其三十二
作者：方回
朝代：元
体裁：古风

损其不善者，惟善则益之。自然获天祐，可受十朋龟。
大衍易吟四十首·其三十五
作者：方回
朝代：元
体裁：古风

原筮而后比，无疑方可升。不食匪井患，有言奚困亨。
大衍易吟四十首·其三十八
作者：方回
朝代：元
体裁：古风

易乃一量秤，铢铢分重轻。百千亿万事，义理是权衡。
大衍易吟四十首·其三十六
作者：方回
朝代：元
体裁：古风

震动对艮止，革故继鼎新。饮啐随时义，天机信屈伸。
大衍易吟四十首·其三四
作者：方回
朝代：元
体裁：古风

六籍火未熄，龙兴芒砀云。呼韩朝渭上，已纳王政君。
大衍易吟四十首·其九
作者：方回
朝代：元
体裁：古风

屯初康险难，蒙上觉昏童。开辟乾坤后，君师大有功。
大衍易吟四十首·其二
作者：方回
朝代：元
体裁：古风

太极元无极，先天异后天。今人不识此，读易岂其然。
大衍易吟四十首·其二十
作者：方回
朝代：元
体裁：古风

剥三与复四，皆处五阴中。自拔弃其类，吾推道是从。
大衍易吟四十首·其二十一
作者：方回
朝代：元
体裁：古风

仁道成已极，体元乾长人。独休不远复，当且学回仁。
大衍易吟四十首·其二十七
作者：方回
朝代：元
体裁：古风

咸取男下女，恒言妇事夫。始感终当□，君臣其谨诸。
大衍易吟四十首·其二十三
作者：方回
朝代：元
体裁：古风

无妄均所与，大畜患不多。性岂无知者，心如未尽何。
大衍易吟四十首·其二十九
作者：方回
朝代：元
体裁：古风

夜闇勿遽戚，昼光无疾行。自昭惟进德，用晦岂伤明。
大衍易吟四十首·其二十二
作者：方回
朝代：元
体裁：古风

午月至子复，书云七日来。六日七分说，观天何隘哉。
大衍易吟四十首·其二十五
作者：方回
朝代：元
体裁：古风

大过本末弱，厄运逢瞒奴。文举有死耳，渊明其归乎。
大衍易吟四十首·其二十八
作者：方回
朝代：元
体裁：古风

姤阴进不已，吾遁其奚言。阳壮过于泰，□虞羝触藩。
大衍易吟四十首·其二十六
作者：方回
朝代：元
体裁：古风

习坎德天险，重离文日新。明内始照外，亨心方发身。
大衍易吟四十首·其二四
作者：方回
朝代：元
体裁：古风

艮上戒舌驷，震初羞指鼋。细观颐内外，口是祸之门。
大衍易吟四十首·其五
作者：方回
朝代：元
体裁：古风

阳爻极六位，进退贵因时。德则何忧亢，神而不可知。
大衍易吟四十首·其八
作者：方回
朝代：元
体裁：古风

十年女乃字，守节以胜情。凡诸卦用六，观兹利永贞。
大衍易吟四十首·其六
作者：方回
朝代：元
体裁：古风

六阴升已极，坤下战乎乾。建亥阳生处，居然复卦前。
大衍易吟四十首·其十
作者：方回
朝代：元
体裁：古风

德盛时逢险，乾刚坎在前。谚云姑少待，乐饮岂徒然。
大衍易吟四十首·其十一
作者：方回
朝代：元
体裁：古风

讼吉观西伯，师中验太公。得人师不战，反己讼无终。
大衍易吟四十首·其十七
作者：方回
朝代：元
体裁：古风

泰变即为蛊，否变仅为随。元祐绍圣事，至今心骨悲。
大衍易吟四十首·其十三
作者：方回
朝代：元
体裁：古风

履若蹈虎尾，五刚亨厥躬。乾三独柔变，是以咥人凶。
大衍易吟四十首·其十九
作者：方回
朝代：元
体裁：古风

离明用狱四，噬嗑贲旅丰。中孚夹离卦，两画玩虚中。
大衍易吟四十首·其十二
作者：方回
朝代：元
体裁：古风

小畜过无坎，胡为以雨云。互观藏兑泽，止水亦兴云。
大衍易吟四十首·其十五
作者：方回
朝代：元
体裁：古风

大有同人盛，离柔寓戒辞。无威斯近弱，不广即为私。
大衍易吟四十首·其十八
作者：方回
朝代：元
体裁：古风

俯下知临吉，其如仰观何。相孚不待荐，一盥已为多。
大衍易吟四十首·其十六
作者：方回
朝代：元
体裁：古风

谦卑六位得，豫乐四爻非。庄敬与安肆，冥冥祸福几。
大衍易吟四十首·其十四
作者：方回
朝代：元
体裁：古风

盛夏靡草死，岁寒松柏贞。泰须防陂复，否有大人亨。
大衍易吟四十首·其四
作者：方回
朝代：元
体裁：古风

乾坤用九六，义例析为三。朱子申欧说，开编请细探。
大衍易吟四十首·其四十
作者：方回
朝代：元
体裁：古风

凶人凶其吉，吉人吉其凶。曳轮能自信，揲策勿求通。
大雪出三桥寓楼
作者：方回
朝代：元
体裁：七言律诗

冻雀愁鸢噤不哗，漫天浩瀚逐风斜。映楼横过三千丈，接屋平铺十万家。静夜有窗皆贮月，寒空无树不开花。诗成欲撚冰须断，聊举深杯答岁华。
大雪泊平望买酒戏书
作者：方回
朝代：元
体裁：古风

天若不产绵，世多冻死民。世若不酿酒，亦复愁杀人。冻面无人色，泊舟下塘侧。绵衣既云薄，酒亦何可得。妙绝少陵句，舟重欲无闻。袖手复缩脚，意终思一醺。试一问篙工，酒自此间有。奈何泥滑滑，寸步未易取。不恨衣绵少，但愁无酒钱。能将钱致酒，即似衣添绵。忍冻至于此，犹喜肆嘲弄。此雪遂大作，不冻复谁冻。
大雪约程以忠不至次日以诗问之
作者：方回
朝代：元
体裁：七言律诗

禦寒时著火文武，等醉岂拘杯圣贤。土润春应萌有日，尘清野更洁于天。谁呵冻笔诗能画，独上高岗意欲仙。剩有篱根未消处，试裒枯筱取茶煎。
大风寒微晴
作者：方回
朝代：元
体裁：五言律诗

穷旅宽愁思，严寒作淡晴。终须开日色，何可欠风声。地白犹含冻，天青渐放明。吴门稍和暖，应有故人迎。
太公孔子
作者：方回
朝代：元
体裁：七言律诗

禔身涉世谩多忧，运去时来不自由。孔子三千难变鲁，太公八十尚兴周。星辰岁久常差度，江海潮生会倒流。万有盈亏理如是，可须悭作醉乡游。
太湖观雪
作者：方回
朝代：元
体裁：七言律诗

平生不信有升天，今日临风似欲仙。海内百年诗客眼，雪中一叶太湖船。绵绵草树渔汀远，续续茅茨野屋偏。定是丹青不能画，一浇殊欠酒如泉。
夫容
作者：方回
朝代：元
体裁：古风

粲粲夫容花，昨日犹鲜妍。憔悴忽乃尔，霜实使之然。南山有松柏，初未见贞坚。弱草一已萎，独立众木前。世不逮王霸，天犹生圣贤。君谅达兹理，何用常忧煎。
奔牛吕城过堰甚难
作者：方回
朝代：元
体裁：古风

君不见奔牛吕城古堰头，南人北人千百舟。争车夺缆塞堰道，但未杀人舂戈矛。南人军行欺百姓，北人官行气尤盛。龙庭贵种西域贾，更敢与渠争性命。叱咤喑呜凭气力，大梃长鞭肆鏖击。水泥滑滑雪漫天，欧人见血推人溺。吴人愚痴极可怜，买航赁客逃饥年。航小伏岸不得进，堰吏叫怒需堰钱。人间官府全若无，弱者殆为强者屠。强愈得志弱惟死，无州无县不如此。
始寒
作者：方回
朝代：元
体裁：七言律诗

与客观棋日又晡，佯狂落魄老江湖。未妨行事诸儿笑，敢谓知心举世无。币竭并将空橐售，衾寒兼著破毡铺。还家烂醉东篱菊，犹有儿能为我酤。
始晴至城东别墅二首
作者：方回
朝代：元

踰月黄梅雨，河流屡溢涯。蚁宫危智伯，萤烛困栾巴。忽喜迎初日，犹嫌见早霞。淡晴城外路，缓马过荷花。不堪一月雨，才得一朝晴。涨水声犹悍，初蝉语未成。目专便旷野，身偶出荒城。无客仍无酒，林塘觉更清。
始晴至城东别墅二首·其一
作者：方回
朝代：元
体裁：五言律诗

踰月黄梅雨，河流屡溢涯。蚁宫危智伯，萤烛困栾巴。忽喜迎初日，犹嫌见早霞。淡晴城外路，缓马过荷花。
始晴至城东别墅二首·其二
作者：方回
朝代：元
体裁：五言律诗

不堪一月雨，才得一朝晴。涨水声犹悍，初蝉语未成。目专便旷野，身偶出荒城。无客仍无酒，林塘觉更清。
始暖
作者：方回
朝代：元
体裁：七言绝句

垢汗熏蒸虮虱肥，花前未洗雪泥衣。到家儿女应相讶，四载漂零仅一归。
婺源道中
作者：方回
朝代：元
体裁：七言律诗

盘山莫讶去程赊，风俗真淳尚可嘉。行客门前方下马，主人店里已烹茶。百泉怒喷常疑雨，万木阴森不见花。倚杖苍崖忆何事，白云深处晦翁家。
婺源邑中
作者：方回
朝代：元
体裁：七言律诗

天地初开孰结融，一溪千折万山重。县城似绕流觞水，郡路多由对镜峰。祠庙骏奔乾竺会，乡邦鸿硕兖邹封。版图三万东南有，二事无能可比踪。
孔府判野耘尝宦云南今以馀瘴多病意欲休官因读唐书南诏传为此二诗问其风俗
作者：方回
朝代：元

万里蚕丛国，西南出漏天。吐蕃唐徼接，越巂汉疆连。参井星躔外，岷峨雪界边。䍧船元下粤，剑栈忽朝燕。骠信狂图歇，苴咩险要镌。称元更号谓，督爽革官联。慰谕开行府，咨诹肃使权。贝仍通一觅，土尚锡双田。饰齿金兼漆，充衣卉与毡。瓜匏冬更实，桃杏腊尤妍。混壹良堪喜，诛求或未悛。霜威才莅止，舆诵总驩然。归橐无蛮货，征袍有瘴烟。□曾甘鞅掌，由此困沉绵。柔远华风浃，同文译史传。愿闻谈土俗，王会纂周篇。汉代哀牢种，泸南大渡河。其都居善阐，有水号牂牁。丞相祠诸葛，将军畏伏波。石扶碑故在，铜作柱难磨。古但羁縻耳，今如震慑何。一戎平六诏，万旅削三峨。跣足遑机弩，毡头敢荷戈。鬼王牵骏驵，泯国效文螺。梵供花优钵，经传叶贝多。异香燃笃耨，硕果啖波罗。碧钿悬珠珥，银钩摘象驮。深秋如夏热，穷腊亦春和。雾毒飞鸢堕，风腥巨蟒过。已还生定远，犹类病维摩。宦思轻髦梗，閒心愿涧阿。此乡非瘴土，何幸小婆娑。
孔府判野耘尝宦云南今以馀瘴多病意欲休官因读唐书南诏传为此二诗问其风俗·其一
作者：方回
朝代：元

万里蚕丛国，西南出漏天。吐蕃唐徼接，越巂汉疆连。参井星躔外，岷峨雪界边。䍧船元下粤，剑栈忽朝燕。骠信狂图歇，苴咩险要镌。称元更号谓，督爽革官联。慰谕开行府，咨诹肃使权。贝仍通一觅，土尚锡双田。饰齿金兼漆，充衣卉与毡。瓜匏冬更实，桃杏腊尤妍。混壹良堪喜，诛求或未悛。霜威才莅止，舆诵总驩然。归橐无蛮货，征袍有瘴烟。□曾甘鞅掌，由此困沉绵。柔远华风浃，同文译史传。愿闻谈土俗，王会纂周篇。
孔府判野耘尝宦云南今以馀瘴多病意欲休官因读唐书南诏传为此二诗问其风俗·其二
作者：方回
朝代：元
体裁：五言排律

汉代哀牢种，泸南大渡河。其都居善阐，有水号牂牁。丞相祠诸葛，将军畏伏波。石扶碑故在，铜作柱难磨。古但羁縻耳，今如震慑何。一戎平六诏，万旅削三峨。跣足遑机弩，毡头敢荷戈。鬼王牵骏驵，泯国效文螺。梵供花优钵，经传叶贝多。异香燃笃耨，硕果啖波罗。碧钿悬珠珥，银钩摘象驮。深秋如夏热，穷腊亦春和。雾毒飞鸢堕，风腥巨蟒过。已还生定远，犹类病维摩。宦思轻髦梗，閒心愿涧阿。此乡非瘴土，何幸小婆娑。
存心具饮
作者：方回
朝代：元
体裁：古风

朝雨复暮雨，暑气日已微。凉轩水□爽，幽坐延秋晖。孤抱无一惬，前事有百非。可读书本少，能言士尤稀。积倦蠹帙翻，久辍犀柄挥。吾儿忽具饮，山茹姜葖肥。青瓷古茗器，十觞联若飞。此生老且死，所幸岁不饥。似闻吴中潦，米价良足唏。东游岂不快，何如且言归。一醉未易得，家贫今典衣。典衣亦常事，冥心甘息机。
孚舟亭新成赋十绝
作者：方回
朝代：元

岸人胆落傍船看，鼍吐鲸吞一叶寒。鬼伯神官莫狂荡，灵台无愧自平安。南北东西四面看，舸轩虽窄自心宽。永无金马门边梦，岂有黄牛峡里滩。春浓面面透花香，秋皎团团转月光。窗户总空天是壁，如吾肺腑没遮藏。六爻虚实相为用，二位高卑各有宜。顺抚说随心不爽，风漂罗刹有还时。傍石横陈八柱亭，一篷撱矮似船形。松声浪作风涛吼，何处风涛不惯经。心许天知不愧天，酣风醉月仰天眠。自疑略似知章马，人道还如太乙莲。不须有客问张凭，且要无人觅庾冰。好是夜寒风浪静，月明空载一孤僧。人间踏地有风波，归老山林莫问他。身是我船心是柁，早寻岸泊奈侬何。向来人唤老梢工，解使帆樯八面风。今日钓鱼亦无力，劣能听雨卧船篷。不待圆□□□□，□□□□□□□。栖梁燕乳春声豫，细玩天机坐此亭。
孚舟亭新成赋十绝·其一
作者：方回
朝代：元
体裁：七言绝句

岸人胆落傍船看，鼍吐鲸吞一叶寒。鬼伯神官莫狂荡，灵台无愧自平安。
孚舟亭新成赋十绝·其七
作者：方回
朝代：元
体裁：七言绝句

不须有客问张凭，且要无人觅庾冰。好是夜寒风浪静，月明空载一孤僧。
孚舟亭新成赋十绝·其三
作者：方回
朝代：元
体裁：七言绝句

春浓面面透花香，秋皎团团转月光。窗户总空天是壁，如吾肺腑没遮藏。
孚舟亭新成赋十绝·其九
作者：方回
朝代：元
体裁：七言绝句

向来人唤老梢工，解使帆樯八面风。今日钓鱼亦无力，劣能听雨卧船篷。
孚舟亭新成赋十绝·其二
作者：方回
朝代：元
体裁：七言绝句

南北东西四面看，舸轩虽窄自心宽。永无金马门边梦，岂有黄牛峡里滩。
孚舟亭新成赋十绝·其五
作者：方回
朝代：元
体裁：七言绝句

傍石横陈八柱亭，一篷撱矮似船形。松声浪作风涛吼，何处风涛不惯经。
孚舟亭新成赋十绝·其八
作者：方回
朝代：元
体裁：七言绝句

人间踏地有风波，归老山林莫问他。身是我船心是柁，早寻岸泊奈侬何。
孚舟亭新成赋十绝·其六
作者：方回
朝代：元
体裁：七言绝句

心许天知不愧天，酣风醉月仰天眠。自疑略似知章马，人道还如太乙莲。
孚舟亭新成赋十绝·其十
作者：方回
朝代：元
体裁：七言绝句

不待圆□□□□，□□□□□□□。栖梁燕乳春声豫，细玩天机坐此亭。
孚舟亭新成赋十绝·其四
作者：方回
朝代：元
体裁：七言绝句

六爻虚实相为用，二位高卑各有宜。顺抚说随心不爽，风漂罗刹有还时。
孚舟亭独坐
作者：方回
朝代：元
体裁：古风

荦确莳籼米，浅清钓鯈鱼。兹事不在多，克俭即有馀。俯仰六十载，山城八迁居。忆昔罢阃幕，始有此屋庐。鞠躬畚瓦砾，流汗薅茅苴。前后列花果，左右环图书。谁令厕朝士，又驾太守车。大兵革宇宙，乘时沸猱狙。斸掘坏畦径，抉偷夷庭除。厨荒败炊爨，室空移贮储。归来问邻旧，死徙徒欷歔。募工淘秽井，课仆通污渠。旋理短檠灯，复荷长柄锄。倏忽九寒暑，出入无驴舆。忍贫不肯仕，人谓回也愚。今岁事大谬，群贼屠郊墟。古树伐作薪，野茹挑为蔬。淡食已数月，穷乃至此欤。筋力既衰劣，鬓毛苦凋疏。以今较畴昔，百事皆弗如。弗如又何嗟，不系天命且。柴荆永日闭，池亭秋霁初。朝看白云起，暮对丹霞舒。独坐心自赏，是身如空虚。
孟君复仲春来杭相聚三月馀一日必三胥会忽焉告去直叙离怀为四言一首
作者：方回
朝代：元
体裁：四言诗

九年三见，昔疏未亲。一日三见，今也何频。有来者马，于霅之滨。有柳未絮，时维仲春。岂无可交，华屋朱轮。接膝握手，岂无他人。眷焉陋巷，总是累臣。孟献忘势，王翰愿邻。嗟子之意，孔厚且真。揣我所有，阒无一珍。英英令节，穆穆良辰。泛彼清涟，出其阇闉。和风吹衣，芳露滴巾。载听其嘤，载采其辛。乃馔我鲜，乃酌我醇。我酣子谑，子吟我呻。我无子阋，子无我颦。厥月三团，百笑弗嗔。积潦满道，朝炊无薪。系鞍于门，致此嘉宾。我窥子胸，万卷横陈。目电舌雷，笔圣诗神。锻以一字，衡之千钧。吉甫史克，蒙庄灵均。出其下者，诅楚过秦。等而上之，清庙生民。子踰立年，我登七旬。顾影自怜，发秃肤皴。衰颜槁悴，老语谵谆。送子此谣，肝胆轮囷。子之家世，凌烟麒麟。子之爵位，曲逆平津。我幸未死，山林食贫。两不相忘，云鸿水鳞。
孟君复赠王侯元俞诗两皆英妙神奇次韵
作者：方回
朝代：元

孟侯与王侯，妙年俱作州。穷穷鬼揄我，汝堪并英游。汝无曲逆计，汝无裨谌谋。汝乃蹄涔水，可配江河流。仓卒不能答，吐舌瞠双眸。二侯不自贵，屑与耄叟俦。歌岂有檀板，舞亦无珠韝。磨玉藉沙石，以故交情绸。盖公曹参舍，角里张良求。绿鬓间白发，一献还一酬。俗态动枘凿，对面风马牛。二侯不我弃，庶哉企前脩。
孟浩然雪驴图
作者：方回
朝代：元
体裁：古风

往年一上岳阳楼，西风倏忽四十秋。诗牌高挂诗两首，他人有诗谁敢留。其一孟浩然，解道气吞云梦泽。其二杜子美，解道吴楚东南坼。浩然诗不多，句句尽堪传。天下诗人推老杜，老杜又专推浩然。我亦尝遨江汉边，梅花腊月犹年年。一句新诗学不得，谩饱槎头缩项鳊。雪天谁写诗穷状，冻合吟肩神气王。短褐长夜死不朽，貂蝉何必凌烟上。偶随故人直玉堂，龙鳞不顾婴君王。李太白、贺知章，三郎不识放归云水乡，子美先生饿欲僵。浩然先生不直内厩一疋马，可是蜀栈骑驴山路长。
学诗吟十首
作者：方回
朝代：元

我陟匡庐山，想像渊明庐。我游永嘉郡，康乐兹佩鱼。学诗六十载，钻仰二老且。白首恐无成，嗟哉腹空虚。迩来摆百务，粝饭几无蔬。朝吟极摹仿，夜咏加勤渠。不必一字工，意味但舒徐。比陶似不足，方谢尚有馀。举世无人识，归欤吾归欤。三百篇既绝，孔圣作春秋。荣辱系褒贬，与诗美刺侔。楚骚降一等，尚可风雅俦。汉盛出苏李，魏兴起曹刘。历览逮六朝，仰止兹为优。独一陶元亮，龙凤翔九州。韩柳继李杜，黄陈绍苏欧。江湖近一种，禽虫鸣啁啾。我读渊明诗，不忍复去手。休官四十一，不肯恋五斗。二十三霜秋，篱下作重九。朝亦一杯酒，暮亦一杯酒。南北几蛙紫，能尔一醉否。义熙所以立，寄奴幸而偶。牧野诛独夫，夷齐尚弗取。窃评首阳山，乃后有五柳。我爱真西山，读书有甲记。首论天命性，岂可不论气。我爱魏鹤山，周易辑集义。濂洛十七家，一贯六十四。有寂即有感，槁死笑释氏。无气欲为人，瓦砾弃骸胔。复见天地心，有处起生意。王弼独云无，此语决非是。杨氏昔为我，老子实似之。墨氏昔兼爱，释迦亦如之。孟子辟杨墨，有功此一时。似仁与似义，暗传匪明垂。梵语东汉译，玄门西晋师。迄为万世害，三教乃并驰。独一韩文公，张我正正旗。濂洛有诸老，此盛彼遂衰。离骚谓绝响，此道传人心。外物有鼎革，能言无古今。曹刘与陶谢，五柳擅正音。李杜与韩柳，一字直万金。欧苏与黄陈，孰浅而孰深。尤萧杨陆范，乾淳鹤在阴。二涧可继之，章泉亦骎骎。奈何近百载，种火灰中深。宋诗孰第一，吾赏梅圣俞。绰有盛唐风，晚唐其劣诸。牛尾狸无敌，马蹄鳖与俱。龙溪奏思陵，此产臣乡闾。宣城二十咏，歙浦俗亦如。春洲生荻芽，寄兴河豚鱼。真言写实事，组刻全屏除。黄陈吟格高，此事分两途。我寓侍郎桥，夜枕闻五德。四更即不眠，东望逆曙色。南睨三茅阁，千灯破暗黑。百八仙林钟，鼍龙吼其北。繄此倚阑人，四海谁我识。未能朱晦翁，乡邦续道脉。犹当陆放翁，桐江刻诗集。承天寺一碑，宜州万里走。后山与简斋，各年四十九。李杜俱有厄，郊岛终不偶。今人好作诗，曾不鉴兹否。我如陆务观，平生诗万首。明年当八十，不可日无酒。四男异甑釜，二女欠箕帚。晓问床头瓮，仅有酒一斗。吾性能忍穷，所以不仕宦。两纪加一载，考槃歌在涧。当车稳杖屦，当肉饱藜苋。虽然鲜欢娱，终不堕忧患。忆昔四十九，奏书似台谏。请剑斩佞臣，此贼罪恶贯。倏忽三十秋，往事如梦幻。不死踰八旬，几度见宾雁。
学诗吟十首·其一
作者：方回
朝代：元
体裁：古风

我陟匡庐山，想像渊明庐。我游永嘉郡，康乐兹佩鱼。学诗六十载，钻仰二老且。白首恐无成，嗟哉腹空虚。迩来摆百务，粝饭几无蔬。朝吟极摹仿，夜咏加勤渠。不必一字工，意味但舒徐。比陶似不足，方谢尚有馀。举世无人识，归欤吾归欤。
学诗吟十首·其七
作者：方回
朝代：元
体裁：古风

宋诗孰第一，吾赏梅圣俞。绰有盛唐风，晚唐其劣诸。牛尾狸无敌，马蹄鳖与俱。龙溪奏思陵，此产臣乡闾。宣城二十咏，歙浦俗亦如。春洲生荻芽，寄兴河豚鱼。真言写实事，组刻全屏除。黄陈吟格高，此事分两途。
学诗吟十首·其三
作者：方回
朝代：元
体裁：古风

我读渊明诗，不忍复去手。休官四十一，不肯恋五斗。二十三霜秋，篱下作重九。朝亦一杯酒，暮亦一杯酒。南北几蛙紫，能尔一醉否。义熙所以立，寄奴幸而偶。牧野诛独夫，夷齐尚弗取。窃评首阳山，乃后有五柳。
学诗吟十首·其九
作者：方回
朝代：元
体裁：古风

承天寺一碑，宜州万里走。后山与简斋，各年四十九。李杜俱有厄，郊岛终不偶。今人好作诗，曾不鉴兹否。我如陆务观，平生诗万首。明年当八十，不可日无酒。四男异甑釜，二女欠箕帚。晓问床头瓮，仅有酒一斗。
学诗吟十首·其二
作者：方回
朝代：元
体裁：古风

三百篇既绝，孔圣作春秋。荣辱系褒贬，与诗美刺侔。楚骚降一等，尚可风雅俦。汉盛出苏李，魏兴起曹刘。历览逮六朝，仰止兹为优。独一陶元亮，龙凤翔九州。韩柳继李杜，黄陈绍苏欧。江湖近一种，禽虫鸣啁啾。
学诗吟十首·其五
作者：方回
朝代：元
体裁：古风

杨氏昔为我，老子实似之。墨氏昔兼爱，释迦亦如之。孟子辟杨墨，有功此一时。似仁与似义，暗传匪明垂。梵语东汉译，玄门西晋师。迄为万世害，三教乃并驰。独一韩文公，张我正正旗。濂洛有诸老，此盛彼遂衰。
学诗吟十首·其八
作者：方回
朝代：元
体裁：古风

我寓侍郎桥，夜枕闻五德。四更即不眠，东望逆曙色。南睨三茅阁，千灯破暗黑。百八仙林钟，鼍龙吼其北。繄此倚阑人，四海谁我识。未能朱晦翁，乡邦续道脉。犹当陆放翁，桐江刻诗集。
学诗吟十首·其六
作者：方回
朝代：元
体裁：古风

离骚谓绝响，此道传人心。外物有鼎革，能言无古今。曹刘与陶谢，五柳擅正音。李杜与韩柳，一字直万金。欧苏与黄陈，孰浅而孰深。尤萧杨陆范，乾淳鹤在阴。二涧可继之，章泉亦骎骎。奈何近百载，种火灰中深。
学诗吟十首·其十
作者：方回
朝代：元
体裁：古风

吾性能忍穷，所以不仕宦。两纪加一载，考槃歌在涧。当车稳杖屦，当肉饱藜苋。虽然鲜欢娱，终不堕忧患。忆昔四十九，奏书似台谏。请剑斩佞臣，此贼罪恶贯。倏忽三十秋，往事如梦幻。不死踰八旬，几度见宾雁。
学诗吟十首·其四
作者：方回
朝代：元
体裁：古风

我爱真西山，读书有甲记。首论天命性，岂可不论气。我爱魏鹤山，周易辑集义。濂洛十七家，一贯六十四。有寂即有感，槁死笑释氏。无气欲为人，瓦砾弃骸胔。复见天地心，有处起生意。王弼独云无，此语决非是。
守孙满岁
作者：方回
朝代：元
体裁：七言律诗

升沉荣瘁可须论，古镜当空了不昏。莫笑今踰六旬叟，颇欣已有两男孙。特牲与子羞家庙，联骑何人叩圃门。急扫秋亭具殽果，凉边烂漫倒清樽。
宗兄端叟年七十六来访二首
作者：方回
朝代：元

年才踰壮早相知，北骑南船几别离。二老皆邻八旬寿，一生谁赋万篇诗。特承枉顾元无说，获侍同行识者谁。流水桃花别天地，碧山许到果何时。辽广归来二纪强，脱身烟瘴远沙场。僧多吟友诗常淡，家见玄孙寿且康。残月夜潮渡渔浦，飞花春雨客钱塘。西山后会何妨数，管趁年年早茗香。
宗兄端叟年七十六来访二首·其一
作者：方回
朝代：元
体裁：古风

年才踰壮早相知，北骑南船几别离。二老皆邻八旬寿，一生谁赋万篇诗。特承枉顾元无说，获侍同行识者谁。流水桃花别天地，碧山许到果何时。
宗兄端叟年七十六来访二首·其二
作者：方回
朝代：元
体裁：古风

辽广归来二纪强，脱身烟瘴远沙场。僧多吟友诗常淡，家见玄孙寿且康。残月夜潮渡渔浦，飞花春雨客钱塘。西山后会何妨数，管趁年年早茗香。
宗阳宫访叶西庄亨宗饮寻杜南谷道坚不值留诗并呈戴帅初
作者：方回
朝代：元
体裁：古风

我不识南谷，亦不识西庄。偶然诣仙境，一举数十觞。南谷出何之，童子煎茗忙。柏林中有梅，不见惟闻香。
客中近元夕
作者：方回
朝代：元
体裁：五言律诗

新晴春早暖，客里上元天。辇路灯如梦，璇霄月欲圆。岂惟无酒酤，不复有床眠。歌舞愚儿辈，凄凉已十年。
客况六言五首
作者：方回
朝代：元

狐白裘玉作带，汗血马金为鞭。雪发河中老叟，霜天裸体撑船。一瓣香陈无己，万首诗陆放翁。借问老夫年纪，五屈指姜太公。善挥金粗豪杰，痛饮酒真神仙。身外别无一物，胸中略有千年。辅嗣元不识易，安国未尝传书。周官谬释揆岳，□□□□瓜鱼。大矣哉十二卦，有义有用随时。世故蓍草万变，心事梅花一枝。
客况六言五首·其一
作者：方回
朝代：元
体裁：六言诗

狐白裘玉作带，汗血马金为鞭。雪发河中老叟，霜天裸体撑船。
客况六言五首·其三
作者：方回
朝代：元
体裁：六言诗

善挥金粗豪杰，痛饮酒真神仙。身外别无一物，胸中略有千年。
客况六言五首·其二
作者：方回
朝代：元
体裁：六言诗

一瓣香陈无己，万首诗陆放翁。借问老夫年纪，五屈指姜太公。
客况六言五首·其五
作者：方回
朝代：元
体裁：六言诗

大矣哉十二卦，有义有用随时。世故蓍草万变，心事梅花一枝。
客况六言五首·其四
作者：方回
朝代：元
体裁：六言诗

辅嗣元不识易，安国未尝传书。周官谬释揆岳，□□□□瓜鱼。
客舍读书
作者：方回
朝代：元
体裁：古风

客舍何所为，流光坐飞腾。出游足风雨，对晤乏友朋。书鸱幸舆致，欢言启缄縢。拂拭蛛与蟫，曲此几上肱。暗眼阅细字，未觉如蚊蝇。刮土辨古鼎，理丝梳乱绳。领会划有得，意色若自矜。芸香入汉室，竹简发魏陵。勺饮一以醉，焉事誇如渑。幽窗卷且舒，倦榻卧复兴。匪欲备顾问，讵将干召徵。济物刬稚念，治生颓俗能。惟学足娱老，贤哲梯可升。忍穷定力见，返照浩气增。童子未识察，招邀荒陇登。江之水浩浩，楚山何层层。归思忽搅扰，肠肺攒锋棱。行止分已定，大方无滞凝。一旦决云汉，谁识天池鹏。且复挟我册，掩关明孤灯。
客谓榴花早而多竹笋少岁旱
作者：方回
朝代：元
体裁：五言律诗

客忧今岁旱，事已见几微。早早榴花密，迟迟竹笋稀。即今防黠贼，已若堕重围。更使逢荒歉，呜呼万事非。
家书
作者：方回
朝代：元
体裁：五言律诗

倚楼閒看雨，已下又重登。困入春深剧，愁逢日暮增。家书闻子病，时事说兵兴。流汗才挥扇，风寒忽似冰。
宾旸来饮秀山予醉小跌次韵为吴体
作者：方回
朝代：元
体裁：七言律诗

无冰为水柘为浆，深入醉乡心自凉。微官误身鱼中饵，俗士缚礼龟支床。未妨卖书笑杜甫，宁能食乳羡张苍。颠崖仆树幸无损，当复与君浮万觞。
宿东松寺
作者：方回
朝代：元
体裁：五言律诗

一僧垂乱发，杉阁夜寒饶。开锁容铺榻，求钱为造桥。猕猴窗外啸，鼯鼠烛前跳。岳笔亲题坏，前朝恨未销。
宿包山杨明府宅
作者：方回
朝代：元

十年共艰难，老友杨明府。贤令实所赖，拙守何足数。尚忆纷纭初，天地沸鼙鼓。穷山古未见，倏忽集万马。家财吝不捐，宁保杀与掳。公一无所爱，什器亦遭斧。我书寄歙山，万卷弃草莽。即令两秃翁，衣破缺纫补。独有浩然气，依旧塞□□。□□白云村，连榻晓共语。今日到桐庐，登堂拜寿母。□□□□□，□□□□□。人间富豪儿，吾事弗如汝。汝纵□□□，□□□□□。□□□□□，□□□□□。谁实生成之，谚谓慈父母。彼锦衣玉食，及朱弦镂簋。公但宝一砚，百倍似胜汝。我眠公浩唱，犹有半夜许。可亲未易别，依依睇烟雨。
宿包山杨明府宅·其一
作者：方回
朝代：元
体裁：古风

十年共艰难，老友杨明府。贤令实所赖，拙守何足数。尚忆纷纭初，天地沸鼙鼓。穷山古未见，倏忽集万马。家财吝不捐，宁保杀与掳。公一无所爱，什器亦遭斧。我书寄歙山，万卷弃草莽。即令两秃翁，衣破缺纫补。独有浩然气，依旧塞□□。□□白云村，连榻晓共语。
宿包山杨明府宅·其三
作者：方回
朝代：元
体裁：古风

谁实生成之，谚谓慈父母。彼锦衣玉食，及朱弦镂簋。公但宝一砚，百倍似胜汝。我眠公浩唱，犹有半夜许。可亲未易别，依依睇烟雨。
宿包山杨明府宅·其二
作者：方回
朝代：元
体裁：古风

今日到桐庐，登堂拜寿母。□□□□□，□□□□□。人间富豪儿，吾事弗如汝。汝纵□□□，□□□□□。□□□□□，□□□□□。
宿曹西畴宅大雨
作者：方回
朝代：元
体裁：五言律诗

竹树环斋馆，真宜听雨声。不堪终夜急，似欲阻人行。薄醉眠难熟，多思梦辄惊。漏床正当面，移枕屡纵横。
宿湖口县
作者：方回
朝代：元
体裁：五言律诗

江湖分合处，风水互东西。官禁收灯早，民居结苇低。二孤流俗误，九派旧踪迷。剩有登临兴，春霖满路泥。
宿西畴曹教授宅
作者：方回
朝代：元
体裁：古风

宿羽同夜林，天明各分飞。人生尘土内，别易会合稀。我自钱塘来，君从宣城归。初喜望颜色，昔癯今似肥。细视久乃觉，翛然不胜衣。老至故当尔，閒心厌尘鞿。户门岂可忽，仕宦未为非。迩来三径荒，园花减芳菲。政坐行作吏，耕稼始愿违。子婿环我前，设席灯烛煇。邃庑考画鼓，崇盘荐琼蕤。友道比衰丧，闻客扃重扉。独此意不然，壶倒觞屡挥。酒醒日已出，行行穿山围。回首重回首，晴川渺烟霏。
寄仇仁近白廷玉张仲实京口当涂江阴三学正兼述新岁阴雨春寒有怀
作者：方回
朝代：元
体裁：七言律诗

同时纠正诸侯学，铛脚相邻总钜邦。足可养廉三斛米，未妨温故一灯窗。有人北面求宗旨，无事东流送大江。向道紫阳山色好，何为不肯溯溪泷。
寄伯宣尚书士常吏侍二首
作者：方回
朝代：元

林下休官已七年，新闻偶到白云边。一时人物归司命，二老儒臣筦吏铨。严子钓台跧旧隐，山公启事玷群贤。驱驰力尽心徒在，聊信归鸿寄短篇。贫与身仇病作魔，春来为况复如何。梅花未了桃花动，诗债犹稀酒债多。剩喜故人跻要路，稍令閒客藉馀波。吏廉岁稔兵氛寝，是处江湖可一蓑。
寄伯宣尚书士常吏侍二首·其一
作者：方回
朝代：元
体裁：七言律诗

林下休官已七年，新闻偶到白云边。一时人物归司命，二老儒臣筦吏铨。严子钓台跧旧隐，山公启事玷群贤。驱驰力尽心徒在，聊信归鸿寄短篇。
寄伯宣尚书士常吏侍二首·其二
作者：方回
朝代：元
体裁：七言律诗

贫与身仇病作魔，春来为况复如何。梅花未了桃花动，诗债犹稀酒债多。剩喜故人跻要路，稍令閒客藉馀波。吏廉岁稔兵氛寝，是处江湖可一蓑。
寄刘伯宣南昌
作者：方回
朝代：元
体裁：七言律诗

西浙东江昔袂分，洪都湓浦忽相闻。才看陶令门前柳，却忆滕王阁上云。何处鱼蛮能避役，无边鲸海尚行军。诗书胸次堪筹国，定不专凭柱后文。
寄同年宗兄桐江府判去言五首
作者：方回
朝代：元

联翩同挂别闱名，尚得秋崖病体轻。三十四年如一瞬，梦中时见老先生。秋崖犹子蛟峰弟，同榜三人老弟兄。君玉中尝辞直指，去言晚乃佐专城。不识康庐真刺史，可怜德祐假平章。木绵老鬼死遗臭，万古秋崖姓字香。子陵滩上一诗翁，七十四年双耳聋。第一老穷吟第一，一樽时与酹江风。好山多处说严陵，官事閒时定一登。野寺岂无僧十百，爱僧须是爱诗僧。
寄同年宗兄桐江府判去言五首·其三
作者：方回
朝代：元
体裁：七言绝句

不识康庐真刺史，可怜德祐假平章。木绵老鬼死遗臭，万古秋崖姓字香。
寄同年宗兄桐江府判去言五首·其二
作者：方回
朝代：元
体裁：七言绝句

秋崖犹子蛟峰弟，同榜三人老弟兄。君玉中尝辞直指，去言晚乃佐专城。
寄同年宗兄桐江府判去言五首·其五
作者：方回
朝代：元
体裁：七言绝句

好山多处说严陵，官事閒时定一登。野寺岂无僧十百，爱僧须是爱诗僧。
寄同年宗兄桐江府判去言五首·其四
作者：方回
朝代：元
体裁：七言绝句

子陵滩上一诗翁，七十四年双耳聋。第一老穷吟第一，一樽时与酹江风。
寄呈吕道山于八桂
作者：方回
朝代：元
体裁：七言律诗

朅从歙浦来湓浦，闻自全州入桂州。倚俟先生还北棹，定容小子到南楼。甘留旅琐缘何事，积受恩私愧未酬。但愿岁时一相见，萍踪从昔惯漂浮。
寄寿牟提刑献之巘
作者：方回
朝代：元

七十閒人两地仙，恰如同见会昌年。诗名我愧刘宾客，心事君真白乐天。致仕元无官爵累，藏书各有子孙传。磻溪淇澳可齐寿，入相封侯恐未然。乃翁曾记脱靴亭，直节高风有宁馨。知命时年弃轩冕，传心学问本家庭。饱餐霅水仍苕水，高揭文星更寿星。我亦七旬乃雌甲，林惭涧愧负山灵。
寄寿牟提刑献之巘·其一
作者：方回
朝代：元
体裁：七言律诗

七十閒人两地仙，恰如同见会昌年。诗名我愧刘宾客，心事君真白乐天。致仕元无官爵累，藏书各有子孙传。磻溪淇澳可齐寿，入相封侯恐未然。
寄寿牟提刑献之巘·其二
作者：方回
朝代：元
体裁：七言律诗

乃翁曾记脱靴亭，直节高风有宁馨。知命时年弃轩冕，传心学问本家庭。饱餐霅水仍苕水，高揭文星更寿星。我亦七旬乃雌甲，林惭涧愧负山灵。
寄平江王元俞治中并呈孟君复总管
作者：方回
朝代：元
体裁：七言律诗

两玉人俱出相家，一时顿有富才华。登楼赋咏追王粲，落帽风流致孟嘉。未肯一茎生白发，相逢九日醉黄花。苏台欲往何由得，独立吴山眺晚霞。
寄康庆之钱塘二首
作者：方回
朝代：元

奕品深参古烂柯，笔踪傍出旧临河。诗成不觉千篇易，书读曾踰万卷多。壮士玉关汗血马，美人南国采莲歌。俊游奇观平生事，将相其如此老何。暮年生计乏从容，六秩临头万事慵。官酒河豚如有毒，故姬秋燕已无踪。往来迎送犹多事，俯仰炎凉竟少悰。独□已知心欲去，西湖同赏木芙蓉。
寄康庆之钱塘二首·其一
作者：方回
朝代：元
体裁：七言律诗

奕品深参古烂柯，笔踪傍出旧临河。诗成不觉千篇易，书读曾踰万卷多。壮士玉关汗血马，美人南国采莲歌。俊游奇观平生事，将相其如此老何。
寄康庆之钱塘二首·其二
作者：方回
朝代：元
体裁：七言律诗

暮年生计乏从容，六秩临头万事慵。官酒河豚如有毒，故姬秋燕已无踪。往来迎送犹多事，俯仰炎凉竟少悰。独□已知心欲去，西湖同赏木芙蓉。
寄张鹏飞浙东
作者：方回
朝代：元
体裁：七言律诗

政是清和四月天，马头无数好山川。千花果熟黄莺树，百谷秧深白鹭田。汉传风霜驱使节，越溪冰玉劈吟笺。四州士友相吟送，应羡风标似谪仙。
寄彬州孙通守振武闻溯湘将至八桂
作者：方回
朝代：元
体裁：七言律诗

南斗之南八桂林，携琴欲觅旧知音。想君湘水花边路，识我衡阳雁外心。偪侧甲兵询动静，艰难书问畏浮沉。相烦为报真消息，莫待春江柳色深。
寄老山张鹏飞御史
作者：方回
朝代：元
体裁：五言律诗

通袖风霜手，挥毫雅颂音。柄臣曾见惮，素士许同吟。包括沧溟浅，蜚腾岁月深。一朝梦惟肖，槁草仰商霖。
寄董总管文卿精春秋连为太平姑苏二大郡
作者：方回
朝代：元
体裁：七言律诗

春秋家学汉醇儒，才尹当涂又尹苏。光价九霄悬日月，爱思两郡甲江湖。蛾眉采石风前笛，橘里长桥□后鲈。太白季鹰俱不及，□□□□拥菟符。
寄许太初
作者：方回
朝代：元
体裁：古风

忆昨与君同榻时，奇温叠重狨豹皮。醉卧呕吐污茵帐，君不诮责予不知。一从建康出城去，七里八冈泥涉路。一步一滑不可度，始复思君寝处处。幸有笋舆犹得乘，其实不胜其战兢。句容破店无卧榻，一夜打坐如禅僧。老顽穷健耐辛苦，地角天涯迷处所。客中知我何如人，店妪无赖肆讥侮。蹉跎六十二年身，明日又见新年春。祇应独坐思乡客，犹胜孤征失路人。
寄赠介石沈高士
作者：方回
朝代：元

荦确崎岖峭壁间，险过巫峡更潼关。石头莫待微相磕，便合收心早早还。两边巇险我居中，岂可挨西又捺东。冷笑主人忘曲突，泥梁燕燕说春风。
寄赠介石沈高士·其一
作者：方回
朝代：元
体裁：七言绝句

荦确崎岖峭壁间，险过巫峡更潼关。石头莫待微相磕，便合收心早早还。
寄赠介石沈高士·其二
作者：方回
朝代：元
体裁：七言绝句

两边巇险我居中，岂可挨西又捺东。冷笑主人忘曲突，泥梁燕燕说春风。
寄赠集虚孟高士
作者：方回
朝代：元
体裁：七言律诗

天地春藏冻核中，时来蜂蝶鬨东风。万端变化根无极，一寸灵明裹太空。妙处千江分朗月，飘然六合点飞鸿。守玄知默交龙虎，肯泥丹炉子午红。
寄赵宾旸二首
作者：方回
朝代：元

秀亭山下旧吾庐，十二年邻长者居。近别复经三换历，相疏不寄一行书。诸郎已了婚姻未，所至堪怜盗贼馀。老我种瓜生事拙，想君更苦食无鱼。才疏意广道难行，深入穷山隐姓名。自分一瓢终陋巷，谁知五马昔专城。去年是处兴兵甲，此老无人问死生。忽忆杜微今七十，寄声聊见不忘情。
寄赵宾旸二首·其一
作者：方回
朝代：元
体裁：七言律诗

秀亭山下旧吾庐，十二年邻长者居。近别复经三换历，相疏不寄一行书。诸郎已了婚姻未，所至堪怜盗贼馀。老我种瓜生事拙，想君更苦食无鱼。
寄赵宾旸二首·其二
作者：方回
朝代：元
体裁：七言律诗

才疏意广道难行，深入穷山隐姓名。自分一瓢终陋巷，谁知五马昔专城。去年是处兴兵甲，此老无人问死生。忽忆杜微今七十，寄声聊见不忘情。
寄还程道益道大昆季诗卷
作者：方回
朝代：元
体裁：七言律诗

山水吾州称绝奇，间生杰出当如之。不行天上五岭路，焉识人间二程诗。无逸幼槃金华似，才翁子美欧阳知。怒流汹涌各分派，万折到海夫奚疑。
寄阎承旨靖轩
作者：方回
朝代：元
体裁：七言绝句

相逢偶值寄梅人，今岁江南暖未匀。报与玉堂真学士，小诗聊当一枝春。
寄集贤阎子静学士
作者：方回
朝代：元
体裁：七言律诗

新年七十一衰翁，此道心知万折东。名位集贤唐学士，文章内相陆宣公。两朝纶浡倾前古，四海绅緌立下风。手把一枝梅欲寄，江南岁暮待春鸿。
寄题九仙俞君竹屋
作者：方回
朝代：元
体裁：五言律诗

竹绕屋之外，屋中人定贤。戛风疑有客，搅雨不妨禅。勿起青奴想，毋垂玉版涎。新梢添秀色，长日照吟编。
寄题九华苏君明甫梦牛亭
作者：方回
朝代：元
体裁：古风

融融泄泄非烟雾，金门玉堂严陛枑。上帝高居朝百灵，神人真官俨无数。九华种德萱堂仙，许傍红云听韶頀。琼林宴罢偃霓旌，诏赐麒麟引归路。似牛非牛斯何祥，梦觉生此玉树郎。渥洼汗马实非马，洛洞髯珠谁谓羊。天上真龙世莫测，例晦头角韬晶光。梦中之牛颇类此，岂果啖刍甘服箱。忠臣事君比蝼蚁，慈父爱子号豚犬。鸠雎夫妇雁兄弟，托物取象意微婉。冉耕伯牛司马牛，大贤名字何赫烜。得非此母奇此儿，他年负重能致远。绣舆羽卫归蓬莱，奇徵异兆犹昭回。作亭大刻梦牛记，银黄上冢兼荣哀。函关道士驾西迈，万岁树精焉在哉。邂逅便当知止足，拽转鼻头归去来。
寄题云屋赵资敬启蒙亭风雩亭二首 其一 启蒙亭
作者：方回
朝代：元
体裁：古风

坤三变艮山，天一生坎泉。注谷未浩浩，滴石初涓涓。君子观厥象，有若童稚然。更历几险阻，然后为巨川。始教及龆龀，成功从心年。夫人可为圣，往圣敢自专。果行誓必往，江海迷溯沿。育德滋无穷，昼夜鸣潺湲。云屋有遗老，凿渠玩清涟。时时汎羽觞，坐致兰亭贤。曷时亦酌我，同赋临流篇。
寄题云屋赵资敬启蒙亭风雩亭二首 其二 风雩亭
作者：方回
朝代：元
体裁：古风

昔人筑雩坛，群巫此歌舞。骄阳煽蕴隆，吁叹以降雨。良辰岁时和，遗迹林壑古。枯蘖换槁叶，芳荑抽宿莽。徜徉沂水上，童冠七或五。春袖风乎兹，缋绣无火黼。千载想佳人，不仕东国鲁。异彼三子撰，圣师独予取。吾友赵隐君，笑唾卿相组。猿鸟听新咏，点瑟时一鼓。汉歌曾罔闻，楚台未渠数。泠泠列禦寇，肯尔哙等伍。
寄题云屋赵资敬启蒙亭风雩亭二首·启蒙亭
作者：方回
朝代：元

坤三变艮山，天一生坎泉。注谷未浩浩，滴石初涓涓。君子观厥象，有若童稚然。更历几险阻，然后为巨川。始教及龆龀，成功从心年。夫人可为圣，往圣敢自专。果行誓必往，江海迷溯沿。育德滋无穷，昼夜鸣潺湲。云屋有遗老，凿渠玩清涟。时时汎羽觞，坐致兰亭贤。曷时亦酌我，同赋临流篇。昔人筑雩坛，群巫此歌舞。骄阳煽蕴隆，吁叹以降雨。良辰岁时和，遗迹林壑古。枯蘖换槁叶，芳荑抽宿莽。徜徉沂水上，童冠七或五。春袖风乎兹，缋绣无火黼。千载想佳人，不仕东国鲁。异彼三子撰，圣师独予取。吾友赵隐君，笑唾卿相组。猿鸟听新咏，点瑟时一鼓。汉歌曾罔闻，楚台未渠数。泠泠列禦寇，肯尔哙等伍。
寄题休宁赵氏云屋省心翠侍问道亭有有堂五首
作者：方回
朝代：元

不品官班但品人，深云藏屋屋藏身。就中别有难藏者，名震京师郑子真。心属何人省者谁，自家主宰自家知。从来此地惺惺处，不要医工用药医。青疏老瘦碧孱颜，杳杳深深万翠间。侍坐侍行仍侍立，雪松霜竹雨馀山。三叉路口驻车轮，莫讶知津更问津。何限出门向西笑，忙行不似慢行人。贯朽青钱粟腐红，何如心不愧天公。一方寸里无馀物，却笑敖仓武库穷。
寄题休宁赵氏云屋省心翠侍问道亭有有堂五首·其一
作者：方回
朝代：元
体裁：七言绝句

不品官班但品人，深云藏屋屋藏身。就中别有难藏者，名震京师郑子真。
寄题休宁赵氏云屋省心翠侍问道亭有有堂五首·其三
作者：方回
朝代：元
体裁：七言绝句

青疏老瘦碧孱颜，杳杳深深万翠间。侍坐侍行仍侍立，雪松霜竹雨馀山。
寄题休宁赵氏云屋省心翠侍问道亭有有堂五首·其二
作者：方回
朝代：元
体裁：七言绝句

心属何人省者谁，自家主宰自家知。从来此地惺惺处，不要医工用药医。
寄题休宁赵氏云屋省心翠侍问道亭有有堂五首·其五
作者：方回
朝代：元
体裁：七言绝句

贯朽青钱粟腐红，何如心不愧天公。一方寸里无馀物，却笑敖仓武库穷。
寄题休宁赵氏云屋省心翠侍问道亭有有堂五首·其四
作者：方回
朝代：元
体裁：七言绝句

三叉路口驻车轮，莫讶知津更问津。何限出门向西笑，忙行不似慢行人。
寄题佛智忠禅师实庵
作者：方回
朝代：元

皴皮槁项换儿童，依旧恒河见性同。作茧蚕宁长恋叶，蜕形蝉待别嘶风。双趺可逐茶毗尽，只履谁知窣堵空。设土馒头诳人眼，新罗鹞子过天东。实翁大笑笑虚翁，自辟新庵地几弓。万事我俱捐堕甑，百年公已办幽宫。恢张远算遗身后，跳脱迷魂出梦中。智了愚冥莫分别，乾坤黄落一秋风。
寄题佛智忠禅师实庵·其一
作者：方回
朝代：元
体裁：七言律诗

皴皮槁项换儿童，依旧恒河见性同。作茧蚕宁长恋叶，蜕形蝉待别嘶风。双趺可逐茶毗尽，只履谁知窣堵空。设土馒头诳人眼，新罗鹞子过天东。
寄题佛智忠禅师实庵·其二
作者：方回
朝代：元
体裁：七言律诗

实翁大笑笑虚翁，自辟新庵地几弓。万事我俱捐堕甑，百年公已办幽宫。恢张远算遗身后，跳脱迷魂出梦中。智了愚冥莫分别，乾坤黄落一秋风。
寄题冯君宁国梦堂
作者：方回
朝代：元
体裁：七言律诗

六如第一伽陀字，堂扁剩传弹铗冯。肖象谓当求傅弼，伤麟无复见姬公。发棺义已参坡老，札闼嘲犹忆醉翁。栩栩侯王热人眼，渠知身落大槐宫。
寄题吕常山平章锦绣香中
作者：方回
朝代：元
体裁：古风

修善过如修亭馆，种德高于种花木。四时芳菲人不知，蜂犹有鼻蝶有目。公心一寸春万宇，好事如麻不计斛。将相富贵世不少，钟鸣夜行鼎折足。我公之游追张良，我公之隐胜梅福。犹忆妙年伐鬼国，二师击宛骑斩郁。独乐先生五亩园，大庇寒士万间屋。图形已上功臣阁，投老未数王官谷。千葩万卉春昼长，范蠡西施著膏沐。锦天绣地香中醉，汉相政窘千金牍。一品閒身释衮衣，万古芳名垂汗竹。红霞蒸处几东风，会见瑶池三度熟。
寄题婺源戴氏苍山歌
作者：方回
朝代：元
体裁：古风

大苍山，小苍山，有若醉翁亭外滁山环。万梅万竹万松柏，万岩万壑超人寰。河洛以来万万卷，上至姚姒下孔颜。蝇头细字藏数世，晁张韩柳笔追还。三道八韵果何用，时文之学久已删。星源幸有此一老，妙龄早悟向上关。明年古希满七十，不知京洛有尘阛。花间自与莺蝶赏，果熟朝共猿猱攀。文人才士过从每樽酒，樵夫牧子亦许荆同班。海内一统三十载，书文车轨过荆蛮。捐轩弃冕考槃涧，清朝乃容此士閒。神仙窟宅何可到，蓬莱弱水隔险艰。安得插翅一飞往，穿深憩密弄潺湲。王摩诘心似可拟，陶渊明径焉能扳。既而思之各有分，命所当得天不悭。大苍山，小苍山，此非百顷之家不能办，游人未易窥豹斑。题诗寄往聊想像，我有把茅独蜗跧。
寄题婺源程氏得寓亭
作者：方回
朝代：元
体裁：七言律诗

今醉翁遨古醉乡，斯亭有路到羲皇。九流人品杯中物，万卷家书膝上郎。山意相迎随步好，花阴独立满身香。临风诗思谁能画，想见津津喜色黄。
寄题张受益会清堂
作者：方回
朝代：元
体裁：古风

伏生年九十，腹贮秦坑书。终童年十八，手掷汉关繻。一老一妙年，智勇夫何如。两皆济南人，禀受风气殊。乾坤妙融结，山水清有馀。钟贤代不乏，一变可鲁儒。吾友子张子，世于此焉居。乌哺奉甘旨，鹓行赞都俞。将指许假道，荣哉兼熊鱼。甲此一都会，筑堂冠盖趋。万象纳户牖，八荒来庭除。阳丘古邑南，均是宅一区。粗中必有精，所见独异诸。人见花与竹，我见皆道腴。彝鼎日玩弄，简册日卷舒。拔出形器上，漉水月本无。譬若椰子腹，中有万卷储。何必西域贾，剖股藏明珠。矢诗说解悟，指天撮空虚。何如登君堂，啸傲倾觞壶。
寄题德清周氏牡丹花台
作者：方回
朝代：元
体裁：七言律诗

百品千株养牡丹，远同京洛近新安。种非富贵不能种，看到子孙方是看。麟脯琼浆金凿落，蛾眉翠袖玉阑干。天香易赋难陪席，政恐诗翁骨相寒。
寄题感应夫人庙
作者：方回
朝代：元
体裁：七言绝句

观世音化马郎妇，西王母嘲方朔儿。乾坤大幻万千变，□我敬之而远之。
寄题曹氏居竹
作者：方回
朝代：元
体裁：古风

维古修竹乡，君子世此居。厥壤既宜竹，种竹环其庐。根不取马箠，笋不供盘蔬。永保岁寒盟，子孙乐只且。老夫何当曳长裾，一窥旌节旧门闾。华亭岂羡扬州鹤，松江自足冯驩鱼。田园伏腊颇有馀，竹中明灯夜读书。
寄题朱信州自闲堂
作者：方回
朝代：元
体裁：古风

吾师魏华父，庵以自为名。自庵有类稿，其文世盛行。吾友陈寿夫，堂以自为号。谓予可言诗，玉成有大造。上饶朱使君，燕居题自闲。此自指何处，专指方寸间。闲眠与闲防，暇字匪二义。自防乃自暇，只是一个自。子思慎其独，使君资之深。自身闲不难，先当闲自心。
寄题松江下砂唐氏竹友
作者：方回
朝代：元
体裁：古风

赵子昂书今第一，竹友二字大踰尺。结交此君者为谁，松江其家吾未识。想见彷佛如渭川，千亩比封环乃宅。根竹可曾掘作鞭，笋出不忍煮为食。青琅玕栖紫凤凰，可待九成击夔石。老夫客居杭州城，一苇可航不三日。不问主人即直造，谁知亦复有此癖。梦到霜松雪梅边，龟壳踞兮蛤蜊食。取此三友并友之，月明半夜吹长笛。
寄题桐君祠
作者：方回
朝代：元
体裁：七言律诗

问姓云何但指桐，桐孙终古与无穷。遥知学出神农氏，独欠书传太史公。可用有名留世上，定应不死在山中。休官老守惭高致，政恐犹难立下风。
寄题毕氏鲤潭寿藏
作者：方回
朝代：元
体裁：七言律诗

阴德蒙泉日夜流，使君乡社号千秋。方闻寿倒三松咏，遽作身随一锸谋。谁谓滕公居此室，何云文子乐斯丘。穴中得石如金槊，定有人封万户侯。
寄题汪君秀山高处
作者：方回
朝代：元
体裁：七言律诗

秀山高处我未到，想见斯人独啸歌。静赏奇云临翠巘，醉吞朗月上银河。异香染笔花间写，清影摇衣竹里过。愧无健句凌空阔，奈此天边绝景何。
寄题汪称隠海阳船亭
作者：方回
朝代：元
体裁：古风

望之有若船，其实止一亭。世情作风涛，平地有沧溟。中裁宫室制，外肖舳舻形。片帆可万里，眇视蛟龙腥。吾友汪定翁，积世家海宁。海宁亦海阳，难考山海经。季子栋此宇，世皆称宁馨。乘桴否运革，作楫良辰丁。漳饶两分教，奕叶家毡青。记者弘斋老，文辞摇斗星。不慕蓬莱岛，不求楚江萍。野水无人渡，何时一扬舲。
寄题沈可久雪村
作者：方回
朝代：元
体裁：古风

吾闻昔人善赋梅，尝是梦中见春来。前村深雪天未晓，焉知昨夜一枝开。江村一雪复一雪，三白丰年与玉屑。多事诗人要閒管，想像高唐写奇绝。真曾质明杖屦无，前随牧童后樵夫。暗香何处费摸索，寒生吟癖浩然驴。平生我有脊梁铁，明年八十冻不折。卿用卿法自雪村，横斜独玩书窗月。
寄题济南蒋氏务本堂
作者：方回
朝代：元
体裁：七言律诗

人生真乐在田庐，几顷膏腴几卷书。遴选友朋研简册，抚存僮仆课犁锄。紫荆一树永无恙，丹桂五枝应有馀。孝弟俭勤植根柢，时闻佳气又充闾。
寄题畅上人文溪别业诗
作者：方回
朝代：元
体裁：古风

爱僧予尤爱诗僧，千偈万颂传五灯。寒山拾得两奇绝，妙压神秀卢慧能。四明北郭四十里，文溪之名四海称。文溪上人貌古怪，吟坛突兀高千层。我虽未到燕坐处，想见藓薜枞行藤。上之所陟耸楼阁，星辰日月危栏凭。下之所种足锄耒，芋菔黍粱满甑蒸。有时挑包大都会，省台贵显皆其朋。紫阳山叟年八十，吟号夜蛬书秋蝇。厥今流俗所不齿，独肯惠顾谈上乘。门前车马热如火，兀坐相对森寒冰。气臭吻合风味似，万里可并横坐肱。文溪文溪有别业，松阴百谷禾千塍。何当插翅渡潮海，月门吾敲堂吾升。春华樱李杏桃药，夏果榛椇莲藕菱。西风九日东篱菊，十月早梅霜霰凝。短才题咏匪骚雅，有愧蹇羌惭观兴。公诗自是第一等，纸上龙变青云蒸。文溪有集定脱稿，庶越韩门岛可澄。老夫所作岂敢并，雕鹗风前跧冻鹰。谁欤作记已六载，敢不服膺今戴凭。
寄题赵高士委顺山房
作者：方回
朝代：元
体裁：七言律诗

红尘回首即蓬莱，辛苦龙门枉曝鳃。道与时行谁不愿，心为形役自堪哀。閒观刘项临棋局，笑挹羲农入酒杯。欲乞长年仗青鸟，三危天远肯重来。
寄题陈公辅听雨轩
作者：方回
朝代：元
体裁：七言绝句

知时润物最关心，不作珠帘暮捲吟。龙过惊回攲枕梦，檐声点点是商霖。
寄魏珍卿
作者：方回
朝代：元
体裁：七言律诗

五十年登静老门，八男今见九曾孙。浮生变幻□□□，□事艰危讵忍论。三级浪知龙有种，九皋声喜鹤犹□。□□舟畔书帷旧，酒醒灯前欲断魂。
寄魏鹤台并呈虚舟
作者：方回
朝代：元
体裁：七言律诗

损益相因俯仰间，人才世事颇相关。熙丰消息黄龙府，濂洛源流白鹤山。此道不随高岸改，吾徒宁作野云閒。世家但保书灯在，莫羡云霄玉笋班。
富阳田家
作者：方回
朝代：元
体裁：古风

自从丧乱来，懒复治生事。行行过田家，因之动幽意。早稻青已黄，晚稻亦垂穗。霅霅割稻声，自与割草异。是时秋欲半，蒲柳风日脆。儿卧牛自行，客熟犬不吠。螃蟹出篱间，茅茨临水际。使吾劣有此，亦足活老稚。宦学四十年，进退两不遂。扶犁手尚可，奈无可犁地。
寒士吟
作者：方回
朝代：元
体裁：古风

小贪咂蚊蝇，大贪噬豺狼。此类殊不少，毒虐纷披猖。独彼寒士者，自身无衣裳。唧唧如蟋蟀，与人忧雪霜。平生谨绳墨，丝铢较词章。寒士苟无命，低垂困名场。风尘一以起，盗贼腰金章。寒士但忍饿，颜色无晶光。豹胎紫驼峰，不到寒士肠。斧砧斫将相，寒士亦不忙。
寒夜
作者：方回
朝代：元
体裁：五言律诗

薪粲常相迫，衾裘本自单。至分惊屡改，去住觉俱难。愁与思妨寐，霜兼雪倍寒。百年谁不尽，一夕独堪叹。
寒早
作者：方回
朝代：元
体裁：五言律诗

春闰秋寒早，人穷物议多。孰非愁里老，聊且醉时歌。轻捷矜乘跨，张皇侈殿呵。老夫自高卧，风雨梦渔蓑。
寒朝
作者：方回
朝代：元
体裁：五言律诗

甚欲常晴日，何堪复暗云。树寒禽缩项，雨冻瓦成纹。归路非嫌泞，行庖岂厌荤。独能知此意，朝镜白纷纷。
寒热不调病一月馀
作者：方回
朝代：元
体裁：七言律诗

不肯中和按故常，膈痰鼻涕更头疡。尘飞泥涴三春尽，热熯寒僵一月强。乍把酒杯嫌药气，屡翻诗卷写医方。年年忆得古人语，端午绵衣未可藏。
寒燠
作者：方回
朝代：元
体裁：古风

仲秋帆清湍，单衣滴垢汗。曾不两朔望，拥绵炽炉炭。万古正如此，寒燠顷刻换。愁人苦夜长，志士惜日晏。何似酩酊翁，懵不辨昏旦。百年会有尽，一朝非所患。
寓意
作者：方回
朝代：元
体裁：七言绝句

季路三都不尽隳，城狐尚许脱阽危。一日西家鼠运去，太丘忽有社亡时。
寓杭久无诗长至后偶赋怀归五首呈仁近仲实
作者：方回
朝代：元

严滩合问紫阳津，误簉西湖寂寞滨。老子通身唯是骨，梅梢作意为谁春。饱更世故全如梦，惯忍霜寒最益人。莫笑龙钟开七帙，含珠何限已成尘。天应知我厌驱驰，故遣虺隤掩敝帷。一纪穷愁严濑梦，三年长至武林诗。山深无事尚堪隐，岁暮不归何所为。此世与身总非昔，可能杯酒答深悲。同云欲雪暮天阴，浊酒楼头手自斟。漫仕偶尝叨五马，倦游何止丧千金。尽捐寓宅偿逋负，仅保残书伴啸吟。从此日长夜应短，未妨微耐晓寒侵。荒城夜悄不闻更，小阁藏灯暗复明。酒已半消诗未就，雪应欲下雨微鸣。漫欣短晷回长至，转觉前脩愧后生。归与儿曹煮春荠，故应有味胜鼋羹。酒朋诗友遍人寰，大半彫零丧乱间。野曝尚分黄道日，春耕欲老紫阳山。少年多病岂知寿，晚节忍穷才得閒。身隐乱云万重外，谁能书札问柴关。
寓杭久无诗长至后偶赋怀归五首呈仁近仲实·其一
作者：方回
朝代：元
体裁：七言律诗

严滩合问紫阳津，误簉西湖寂寞滨。老子通身唯是骨，梅梢作意为谁春。饱更世故全如梦，惯忍霜寒最益人。莫笑龙钟开七帙，含珠何限已成尘。
寓杭久无诗长至后偶赋怀归五首呈仁近仲实·其三
作者：方回
朝代：元
体裁：七言律诗

同云欲雪暮天阴，浊酒楼头手自斟。漫仕偶尝叨五马，倦游何止丧千金。尽捐寓宅偿逋负，仅保残书伴啸吟。从此日长夜应短，未妨微耐晓寒侵。
寓杭久无诗长至后偶赋怀归五首呈仁近仲实·其二
作者：方回
朝代：元
体裁：七言律诗

天应知我厌驱驰，故遣虺隤掩敝帷。一纪穷愁严濑梦，三年长至武林诗。山深无事尚堪隐，岁暮不归何所为。此世与身总非昔，可能杯酒答深悲。
寓杭久无诗长至后偶赋怀归五首呈仁近仲实·其五
作者：方回
朝代：元
体裁：七言律诗

酒朋诗友遍人寰，大半彫零丧乱间。野曝尚分黄道日，春耕欲老紫阳山。少年多病岂知寿，晚节忍穷才得閒。身隐乱云万重外，谁能书札问柴关。
寓杭久无诗长至后偶赋怀归五首呈仁近仲实·其四
作者：方回
朝代：元
体裁：七言律诗

荒城夜悄不闻更，小阁藏灯暗复明。酒已半消诗未就，雪应欲下雨微鸣。漫欣短晷回长至，转觉前脩愧后生。归与儿曹煮春荠，故应有味胜鼋羹。
寓楼小饮
作者：方回
朝代：元
体裁：五言律诗

六贤一道士，邂逅及吾门。藉甚西湖客，惭无北海樽。雪堂副团练，石鼎老轩辕。歌杜诗奇绝，谁能效许浑。
寿昌郑生入天目山礼僧
作者：方回
朝代：元
体裁：七言绝句

欲作空门补处人，如何头上裹头巾。曹溪一夜传衣钵，元是当年行者身。
将至严陵
作者：方回
朝代：元
体裁：五言律诗

汀洲渺渺长，野牧纵牛羊。岛寺林间塔，溪船郭外樯。得诗真是画，闻酒忽能香。新屋谁家者，高楼四面凉。
将至魏塘镇
作者：方回
朝代：元
体裁：五言律诗

客路晴为最，舟行稳似车。天形环泽国，秋色画田家。未用怜霜草，犹时见水花。雁过知已近，鹊语故微哗。
小园
作者：方回
朝代：元
体裁：七言律诗

累土为台就浚池，小园聊尔寄娱嬉。栽花谁觉似贫户，煮菜自量无厌时。月下秋声长不寐，水中树影最宜诗。客来客去频欢喜，祇为能饶一着棋。
小本兰亭二种
作者：方回
朝代：元
体裁：七言绝句

子云可拟易论无，颇似兰亭细字模。始信圣经非小艺，不羞依样画葫芦。
小楼
作者：方回
朝代：元
体裁：五言律诗

乾坤今古事，尽在倚栏间。初上似登塔，忽高都见山。醉眸天共远，吟思暮忘还。城市如岩壑，谁能共此閒。
小至日书
作者：方回
朝代：元
体裁：七言律诗

谁知缇室动葭灰，总道阳从九地回。年近六旬愁里过，身行万里死边来。诗存瘦骨全如我，花倚春风不是梅。偶有友朋仍有酒，看云聊与釂深杯。
小长桥书事
作者：方回
朝代：元
体裁：七言律诗

似觉晴光稍不同，天成奇句与衰翁。雪滋死草芽先绿，冰浴新鹅掌倍红。荏苒客途惊岁暮，凄凉家事忆江东。小长桥畔谁知许，一棹孤舟万籁风。
小雪日观残菊有感
作者：方回
朝代：元
体裁：五言律诗

欲雪寻梅树，馀霜殢菊枝。每嫌开较晚，不道谢还迟。早惯饥寒困，频禁盗贼危。少陵情味在，时讽浣花诗。
小饮张季野宅分韵得张字
作者：方回
朝代：元
体裁：古风

涂潦访远客，未免褰我裳。同行二三子，先后相扶将。达官肯忘势，鳞次升高堂。具言大雨水，民饥籴估昂。西成已无望，颜色俱恻怆。斗升弃孩稚，此事真可伤。今年劣足支，所虑明年荒。肉食念沟瘠，岂无筹策良。有司执所见，猾吏尤不臧。老夫颇涉历，意欲输毫芒。窃虞水投石，徒用热中肠。不如归去来，涤闷寻杯觞。平生济物心，已施不复张。尚于朋友间，未减诗酒狂。华屋旧公孙，燕室书画香。娱琴适情性，悟棋知兴亡。万事不挂口，逍遥参蒙庄。缪忝相如右，终惭思旷傍。淫霖苦未已，积阴翳秋阳。时艰近至此，盗贼将披猖。一醉岂易得，悲歌成短章。邂逅即分首，相思云树长。
少戆
作者：方回
朝代：元
体裁：古风

少戆不识事，误以仕为生。三已至四五，赀用都不营。儿累仅十辈，捐田无可耕。傍观不胜忧，馁死谅亦轻。肉食或色墨，梦寐心胆惊。瓜田良寂寞，当无走狗烹。
屡至红云亭并苦无酒
作者：方回
朝代：元
体裁：七言律诗

小阁虚窗手自推，碧池天净镜奁开。深涵树影无风动，骤唼鱼声似雨来。六月今年全未热，一诗吾辈易为才。欲呼邻友相酬唱，官禁何由致酒杯。